Sitojeng-tojenna niakinja barang takubage, mingka pattaja matengku mami, kanakana pakmaikku punna ianjo kuparek pattumate anu lekbaka kusareangko, kukamallakangi kurang na inakke anne tau Ia matemo." Apaji nakanamo anakna, "Bajiknantu pikkiranta uak." Nakanamo bapakna, kamma-kamma anneakkulleko anciniki pammoneanna, mingka takkulleako naik, kapunna naikko iami patteteang na kusassaliko. Makaruana iami sabak nabukubunoko punna teai nakke nubuno. Maka talluna iami saba’na kualle ngaseng apa-apa niaka ri kau. Nakanamo ankna, "Tena antu paleng nakkulle nitoa’.Nakanaseng bapakna, Akkulleji nutoa’ ri bawana pammakkanga, sollanna nakkulle nucinik pammoneanna. Massing annenremmi tinakrakna, massin·g nakanamo pakmainka, apa aremi kapang ilalang, nakulle bulaeng akbengkalak. Na anne anakna massing nabisik-bisikiammi bainenna angkana, oh ammakna, niak injantu barang tanabage i uak, mingka takkulleai nitoak.


Anjo onde-onde ri pare’ battu ri tepung terigu na tepung ketang nampa ri sanggara ki anjo luara na ri sareangi biji wijen. Niak macam-macam isi na anjo Onde-onde a, yang jai tau ngai anjo onde-onde ri pare’ battu tepung ketan na isi lalang na kacang ijo. Rasa lainna ri pare’ battu ri tepung terigu na luara na kebo’ ki , niak poe jg eja na ijo ri issengi na onde-onde gandum khas battu ri kota Mojokerto, Jawa Timur. Onde-onde te’ne kasia’na. Jai tau ngai Onde-onde yang lalang na kacang ijo. Inne onde-onde annyamangi ri panjari ca’ma-ca’ma lammoro ki poe harga na niak sisa’bu sanggeng na tallu sa’bu. Jai poe pabalu ga’de kanrejawa na balukang inne onde-onde a.


Anjo tagalea niak vitamin A, vitamin B, vitamin B2, vitamin C na mineral jai pa’kasia na. Baji’ ki ri kaleng ta kulle na jaga kesehatan na mata ta na jaga tensi na darah ta poe na jai kasia’ lainna. Manna jai kasia’na ri kalea niak tong jai tau tena na ngai anjo tagalea ka kacci kapang kasia’na. Anjo tagalea kulle ri pare’ jus. Gampang ji ri pare’ ri balla ta. Tagalea ji golla na je’ne bahan na. Cara se’re na pantamaki tagalea rua batu na ri blender ka sareang mi golla rua sendok na je’ne 200 ml. Nampa blender mi sanggeng na encere’. Punna anjari mi kulle mi ri pantama ri gelas ka nampa ri inung, manna tena na baji’ ri lidah ta tapi jai kasia’ na ri kalen ta.


Akrobatik battu mae ri bahasa Yunani ἀκροβατέω akrobateō , “ak janci ki ak jinjit, ni topang” antu mi penampilan luar biasa na libatkangi keseimbangan, ketangkasan, siagang koordinasi motorik. Hal anne kulle ni pasibuntuluk mae ri jai na seni pertunjukan, acara olahraga, siagang seni bela diri. Akrobat paling sering ni kaitkan siagang aktivitas antu secara ekstensif ni pake elemen senam, singkamma acro dance, sirkus, siagang senam, mingka jai tong kegiatan atletik lain na singkamma balet siagang menyelam. Kulle tong ammake teknik akrobat. Manna mamo akrobat paling sarring ni kait kan siagang kinerja na kaleng na tauaa, anjo mi kulle tong berlaku mae ri jenisik na anne pertunjukan na.


Katallu antu Cross ka kesing na gold siagang baterai na harusuk ki ni lappasak. Ku ukrangi sannak anne kah anne HP perjuangan kah punna erok ka harusuk ka juara kelas wattung ku SMP kelasak 7. Anne mi tahan sanggeng na 2 taung ji. HP na beru ii beda siagang 2 HP sebelum na (Nokia + Sony antu second ka yaa alias na lungsuran na ammak ku). Rusak ki gara gara baterai na ak bangkak ki nampa sannak sessa na boya batrai tipe na anne HP yaa. Ka appa, Blackberry second punna na bapak ku. Pakarammula ni pake wattu ku SMP kelasak 3 siagang bertahangi 1 taung ji sanggeng ku SMA Kelasak 10.


Carama bodo Ustad Hanan Attaki iamiantu angalle kale punna niak antujuki masalah. Ustas Hanan appabattuang kana punna sekre tau ni sare ujian mae ri Allah SWT maka niak rua sifat manusia iami antu niak manusia loe pakkun-rareng na mae ri ujian siagang niak sekre manusia sannak sakbarak nan a hadapi ujian ni sareangi battu ri kareng ata’ala. Lalang sekrena tallasak niak pasti ujian na sareki Allah SWT siagang battuanna untuk na uji keimanan na antu sekre a tau. Selanjutna niaka tau sakbara anghadapi ujian battu ri karaeng ata’ala niak beberapa bentukna iami antu niak sakbara ampabajiki kalengna, sabak dasarna masala ambattui ka niak kasalahan lalang ri kalengna.


‘Kacang Sembunyi’ kanreang khas na Mangkasarak anne sekrea sannak niissengna ri taua ngaseng niaka ri Sulawesi, anjari kanreang wajib punna eroki aklappasak taua. Bentukna punna nicinik bajik-bajiki singkammai unti molen mingka ukuranna cakdi’i, niak bonena canggoreng. Biasana anne kanreanga teknei kasiakna battu ri golla nipareka karamel nisapukkangi ri anne kanreanga. Sanna’ cocokna nikanre sambil inung teh atau kopi bambang ri ballak. ‘Kacang sembunyi’ anung loemi nibalukkang ri gakde-gakdea njari gampangji niguppa. Ballinna lammorokji pole sekitar 25.000 rupiah sibungkusuk tergantung antekamma lompona anjo kemasanna. Punna erokki, kulle tongki cobai kacang maraenga, kamma kacang disko, kacang telur siagang maraenganna pole. Pokokna loeji papileiang.


Kota Singkawang anne maroa'ki rikunjungi punna ero'ki Tahun Baru Imlek siagang Cap Go Meh. Wisatawan ri lalang siagang ri luara' negeria mae ngasengi rinni a'boya wisata kanreang, wisata alam, passewaan kendaraan, siagang hotele'. Hotele' singkawang jai riondang taua. La'bina, rua taung anne perayaanga dirayakangi terbatas nasaba' nia pandemi. Balinna kamara' hotele' ri Pontianak manaikki. Ri se're hotele' ri Singkawang balinna biasana rua ratu ruampulo si allo manaikki ri appa ratus ribu sangggena rua juta si allo ri Malan Tahung Beru Imlek siagang Festival Cap Go Meh. Manna mamo ka'jalaki, pirangna hotele'ka ri Singkawang la'busumi diborong nasaba' sallomi le'baki di booking


Lagi lagi anjo mi woodwind family, mingka anne wattua katte pasti ni issengi. Anjo ehh antu biasa yaa na karenai Squidward ri Serial na Spongebob Squarepants. Sebenar na, anjo sakrang na klarinet na labbi cenderung cempreng battu ri Flute siagang Oboe. Mingka menurut ku nakke clarinet anne todong fleksibel ki kah kulle ni langngerek bajik tong sakrang na nah. Mingka anjo ngaseng todong tergantung ji tau karenai, tekamma eksekusi na anjo musisi a barak kulle sakrang na ni langngerek cocok siagang kelong na atoka piece na antu na bawa yaa. Ohiyaa pammopporanga kah tena kulle ku pasadiang video untuk anne klarinet kah nakke todong tena kulle ku buntuluk poece antu na feature kan siagang anne klarinet ka.


Perhatikangi mae ri skema ri rate, antu na perek mesin cuci ta ni cinik sedemikian caradde antu mi modul modul kah lekba ni tanam kan mae ri micro prosesor na. Parallu ni pahami todong kana tekamma caradde caradde na anjo mesin cucia, cucian antu noda na membandel ka tatta ki harusuk ni kucek manual singkamma ni peragakan Dian Sastro ri rate. Punna kamma kamma anne ri framework fuzzy logic inji na rajai dunia permesin cucianga. Sinamperek ri masa depan anjo mesin cucia kulle pinak caraddek (singkamma kulle pesan detergen kaleng kaleng na secara online, kulle ni operasikan secara remote, kulle ni agangngi carita, kulle video call siagang maraenga).


Lekbaki issedek niballiang laptop beru Mufli. Ukkurangna anjo laptop naballia cakdi nampang ringangji, warna napilea iamintu warna gau’. Battalakna iareka sekre sanggenna annang kilo kira-kira, LCD iyya ukkurangna 14 inchi, keyboard warna lekleng, lakbiringji singkamma laptop sallona mingka anne tala niak DVD-ROM na, njari tena kulle kipantamak DVD punna erokki ciccinik. Bajik a iamintu jai kapasitas pakbolikanna njari manna sikura pilleng ni donlod tenaja nang ngapa. Lakbi canggih pole jeka berua naballi ka lakpi tipisiki, gammaraki pole nicinik ka cillaki. Niballiangi anu berua nasabak laptop sallona nangai mi heng-heng nampa Mufli la nyusungi skripsi, jai la na parek intumi nakua manggena mange mako ammalli laptop beru nampa katutui bajik-bajik.


Wattuna kelas annang nakke ikutki lomba a'gambara. Wattuna anjo lomba a'gambaraka antu padang kassi nia' untana. Koncina ri lombayya anne a'gambara wajikki nia ontana. Wattuna lombayya akakramula nakke akkira-kira a'gambara'ri kertas gambar ukuran sedanga, mingka ternyata buyanga anne lompo dudui. Buyangna anne lompona sike'deki singkama lompona mejang gambara'ka. Wattuna a'gambara anjo rua jamka. Nakke anjari kalibangang siagang gugup. Nakke mallaka' punna gambara'ku tena nasiap, untungna tena na anjari, nakke pun lega. Le'bana gambara' tena kuyakin nakke juara se're. Wattuna pengumuman juara lomba, nakke ternyata anjari juara se're.Tena kusangka nakke anjari kaget siagang sannangka, amne pengalamnaku wattuna lomba a'gambara ri kecamatanka.


Katte kulle kana ni punnai bilah antu paling tarrang siagang pedang paling ergonomis ri lalang na linoa, mingka ri muko na pemanah ya, katte anjari kelinci buruang antu caddi ja bagi na iyaa. Nampa punna ni kana antu ni kana efektifitas pedang siagang perbilahan antu sifat na subjektif, kulle ni perdebatkan. Niak na ngai kukri, niak labbi na pile pisau bowie, siagang maraenga todong. Mingka ri muko na busur panah katte ngaseng sepakat ki. Pakamallak mallak. Anjomi ngapa anjo senjata yaa anne ni adopsi jaii ri pasukan militer kerajaan ri lalang na linoa. Anjo tau panah yaa make jarang antumi kombinasi paling mamatekan, pasukan na Mongolia kulle ngaseng na kuasai ri lalang na linoa ammake anne cara yaa.


Museum Balla Lompoa anjo museum niak ri tangngah-tangngah na kelurahan Sungguminasa, Kabupaten Gowa, Sulawesi Selatan. Anne museum ka ri paenteng ri tanggala 11 Desember taung 1973. Luasa’ na anne Balla lompoa halamanna kulle ri pare’ acara-acara lompo. Kamma acara Pramuka, acara Panaikkang na bela kalea, na acara jai lainna. Balla Lompoa kulle ri kana balla lompo na karaeng-karaenga battu ri Kerajaan Gowa. Museum anne ri pare' ri butta luasa na 7663 m2 taung 1936 ri masa na karaeng Gowa XXV. Luasa bangunanna 1144 m2 ri pare' battu kayu jati corakna arsitektur tradisional. Niak poe teknik modern na ri siapa bagianna tantu na, sikamma passambung kayu na niak baut ri palluanna poe niak na pake bahan batu bata.


Anjari Koki anjo jama-jamang akkullei jai gaji na. Sanggeng na kamma-kamma inne anjo jamanna koki jai mi tau panjari cita-cita i ka ri televisia jai mi acara lomba anjari koki terkenal. Anju salah se’re na acara na ri tv RCTI anjo Master chef. Punna erokki anjari Koki kulle ri pilajari ri sikola pallua. Niak tong tau anjari Koki na pakamma jai mi pengalamanna ri balla kanre na hotel ka. Anjo ri kana Koki jamang na a’pallu kanre-kanreang ri dapuru ku a’pare’ kanreang nyamang . Macam-macam tongi kanreang kulle na pallu. Koki poe kulle pi na issengi jai bumbu-bumbu na resep kanreang ka anjo memang tuntunanna a’pare paballi yang battu ri balla kanrea na hotele ka a’kasia’ puas ki nampa na ngai poe kanreang na yang na pare’ Koki na, mingka kullei battu poe paballi ia jai mange ri balla kanre tampa jamanna.


Rawon setang jai tau issengi ri Surabaya. Niak tampa’ ri surabaya a’balu Rawon. Anne rawon setanga jai tau ngai ka annyamangi. Kajjala ki? Tena tong.. ka anjo daging na kajjala mentongmi. Injomi tena ngapa-ngapa. daginga poe nyamngi ri ko'ko ka salloi na tunu pabalau na. Riolo anne Rawon setang assungke punna bangngi ji. Anne kamma-kamma ya assungkke mi patang allo. Anjo Rawon setanga soke’de ji isianna . wattuku nganre poe subang’ngi ce’la dudui rasanna anjo Rawon setanga. Jai tongi kanreang lainna anjo balla kanre na niak perkedelna, tempe niak poe bayao ce’la na. Punna jappa-jappaki ri surabaya kulleki assengka ri anne Rawon setang.


Kancil iamiantu olo-olo carakdek. Kacarakdekanna biasa na pare olo-olo maraengang lengah. Sabak loe akkalakna tena na pergunakan mae ri anung bajika, malah biasa na tipi sebonena hutan. Mulai ri buaya, kura-kura, kelinci, macan, ular, sanggengna burung kakak tua pung biasa ia tipu. Lekbaki kancil appasimbarak carita bura-bura. Ia akkana anak-anak burung kakak tua terjebak lalang goa ambani ri jeknek terjun. Burung kakak tua rapa-rapa. Ia rikbak sikuntung kilometer untuk na selamatkan anak-anakna. Nampa pi nasadari ri battuna mi ri goa kana ia lekbak ni tipu siagang kancil.
Sekre wattu pemburu battu ri hutan. Ia ammolik jebakan ri antara raung-raung, namapa na dakkai hutan.  Ternyata kancil antamak ri jebakanna. Ia akgora untuk appalak tolong. Mingka tena nia pitappaki.


Bulang Juni taung 2018 lalua mangeka ri Sulawesi selatan ri tampa wisata danau biru. Nakke na tallu agangku mange ri Sulawesi Tenggara tena na ku sia-siakangi mange ri inne tampa wisata Danau biru a. Sanggenna tallu jam maki ri jappayya battu ri tangngah kota. Akhirna sampai maki ri inne Danau Biru a. Anjari ri parkir ki riolo oto a nampa jappa bangke maki ri arah na mange ri Danau Biru a. Ri cini mi anjo pemandangan ga’ga na Danau biru a, masih kacinikang asli na anjo je’ne danau na nampa sepi inji nakke ji na agangku mange ri anjo Danau biru a , tena niak tau laing. Le’ba ta mi sanggeng na rinjo nakke na agang-agangku ri ti’galaki’ anjo batu-batua niak ka ri tebinga anjari kulleki ngambang ri rateanna danau a.


Kulle kapang ni kana anjo kelong kelong ku ngai aa nakke rinne teai murni lagu daerah kamae nakke battu siagang mantang, mingka kulle nakke ku kana anne kelong kelong nga antu na punnai kebudayaan erat kaitan na siagang kebudayaan tampak ku mantang, antu mi Cindai. Alasan na sederhana ji. Musik na Cindai na punnai makna menarik bagi ku nakke ri lalang na. Cindai anjo poeng arti na kain selendang ni pake ri sekre baine lalang ak buntingan. Mingka carita na iyaa kalanyak kang Cinda na nampa berusaha na boya. Ni pake na anjo kosakata Melayu kental ka na parek anne kelong kelong nga na punnai identitas Melayu antu kentara manna mamo iyaa tea ii kelong kelong daerah.


Niak sekre wattu, anjo alloa i Rammang sanna kuttuna pallu. Tena bedeng kulle ni pallu ri kulkasna anjari kaddokang. Kah sanging hape mami nacini punna ri kost na ii jari nabattumi virus kuttu nampa sannak pemborosanna. Na cinimi injo ri hapena niak nikana Go*ek, edede nyamang nyamangi nasakring cinik cinik kanre kanreanga ri hapena. Lekba nacinik battu irate lampa irawa, akhirna anne i Rammang naballi mi nikana Ayam Geprek Nyamanna Sulawesi. Natayang tayangmi sanggengna 40 menit battumi anjo pesananna sumpaeng. Nahh rinne mi battu permasalahanna i Rammang, anjo restoran Ayam Geprek Nyamanna nakaluppai patammaki Jangang pesananna i Rammang. Sanna mi larrona i Rammang kanre ji 2 nisarei siagang lada. Rammang nasaremi sekre bintang anjo restoran, sabakna tau cipuru dudu mi nampa nakaluppai sarei Jagang anne restorannga dende.


Riau niak sikura jenis ballak adakna, salah sekrena iareka Selaso Jatuh Kembar, ia minne paling populerka. Anne arengna niallei battu ri bangunanna ka niak rua selasarakna. Anne selasarakna ballak ratea lakbi bodoi daripada ruang tangnganna siagang biasana nipanjari tampak kumpuluk, tampak musyawarah. Anne ballak adaka ciri khasna iareka ballak rate, njari niak kolong ri rawanganna. Lalangna ballaka niak seka’ pasisa’laki ruang tangnga siagang ruang telo (tampak akbolik kanre), tala niak kamarakna. Bahang ballakna niaprek battu ri alanga, kamma parapana niparek battu ri raung rumbia, nampa rinring siagang daparakna battu ri kayu-kayu bajika kualitasna kamma katu meranti, kayu medang atau kayu punak. Anjomi salah sekre ballak adak niaka ri Riau, Indonesia.


Jaman jaman ps 2 antu kamae niak tau appikkirik parek game anak sikolah antu lalang na niak tentang bully. Karakter na todong kassak ki. Kassak antu ku maksud ka nakke rinne kassak power na, mingka sifat na singkamma kana niak karakter antu parek ki ballisik antu niak bajik niak tong na erai ki baku sibakji. Story na anne game ka menarik ki, niak anak anak antu ni pantama siagang tau toang na mae ri sikolah antu random ka murid na, nampa kebetulan antu di karenai (Jimmy) random na tong naudzubillah, nahh katte todong sik buntuluk ki siagang agang beru, nampa lanjutan na silahkan maki karenai kaleng kaleng ta kah labbu ii antu.


Le’bana ri serang kota Makkah siagang pasukan Gajah ya lalang surah Al-Fiil. Lassu mi Nabi Muhammad SAW ammak na arenna Aminah. Lassu na Nabi Muhammad SAW ri bangngi na allo sanneng, 12 Rabiul Awala’ taung Gajah ato ri tanggala 20 April 520 Masehi. Lalang kitab Al-qur’an ri pawwangi ri Surah Yunus ayat 58 “Akkana ki, siagang Anugerah na Allah SWT na rahma’ Na (Nabi Muhammad SAW) akkuleki ngaseng sambut sannang ji. Nabi Muhammad SAW lassu lalang keadaanna ana’ kukang.  Ka manggena Abdullah matemi wattuna ri tianang 3 bulang. Anne Nabi akhiri’ ri sarei areng Muhammad ri dato’ na, Abdul Muthalib. Arenna Muhammad ri ana’ bura’ne jai tau herangi ri kalanganna tau Quraisy. Abdul Muthalib na jawab na sareangi areng Muhammad ka erokki tau ngaseng ri linoa puji ki.


Restorang Solaria iareka salah sekre restorang cepat saji, jai menu andalanna, kamma kanre sanggarak, jangang rica, bakso juku’ siagang maraenganga pole. Sekre porsi kanre ri Solaria nubalukkang Rp. 20.000 sanggenna Rp. 50.000. Solaria pakaramulai nisungke taung 1991 sanggenna kinne, loemi cabangna ri iya ngaseng kotayya ri Indonesia. Kanreanna nyamangi, libaji pole naparek njari punna cipuruk duduki tenaja sallo attayang. Pakakkasak kanreanna lengka’ki, pajamana bajik ngasengji, kanreanna termasuk lammorokji. Punna erokki nganre kanreanna Solaria kulleki battu langsung mange ri outletna paling ammania battu ri ballakta, kulle tongki ammassang lalo GoFood punna kikasiak kuttuki aklampa-lampa. Apalagi punna wattu pabosi, tea mentongi taua akgiok.


Cypruz Grey Marble, Pammaja kualitas bajik nakana taua Premium. Anne Pammaja ka ni parek battu tallu (3) lapisi Marble tenayya adakki. Kakbalana tallu (3) mm , Tena na dakki pinra ni poangki punna pallu bajik na ni sare sikedde minyak pallu arekka di olesi tipisi tipisi minyak ratena. Food Grade siagang tena niak bahan kimia na. Ni lengkapi tong mi nikana Induction Bottom, tippak na rata bambang na jari pallu pallu = ang tena na mutung. Kulle tong di pake ri jai jenis na komporok (komporok gas, induksi, listrik, lain lainga poeng). Gagang na ni pare battu ri bahan Bakelite sannak halusuk na, ergonomis siagang nyamang ni pake.


Klewang. Katte ni isseng anjo senjata tajam ka biasa ni pake, preman, gankster (kulle todong ormas) bahkan anjo anak anak sikola yaa. Ni pake barak kulle na paka mallak mallak taua, na serangi, perang antar kelompok poeng siagang tawuran siswa, klewang mi anne sala sekre na senjata na iyaa. Beru beru anne niak todong barita pembunuhan petani siagang jurnalis anjo bede ni lakukangi ri pembunuh bayaran, di buno siagang ni labbusi siagang klewang. Klewang mi antu pedang gaya na singkamma golok niak sekre sisi na battu mae ri Suku Melayu. Lalang hal ukuran, battalak, siagang bantuk na kelewang antu mi pertengahan na golok siagang kampilan.


Kulle anjo ngaseng barang branded k niak mo toko online na kaleng kaleng na, nampa biasa na labbi hemat ki balanja rinjo mingka punna katte sementara punna voucher atokah saldo m payment ri anjo platfrom ka, singkamma koin shopee, ovo poin, siagang maraenga. Other wise biasa na memang nakke ku survei pertama kari na ri JD. Survei nahh, ammali ri kamae anjo urusan boko mi. Kah iyaa memang kan ni jamingi ori (anjo teai ji buzzword, kahh riolo nakke anjari PIC JD pas na ri e commerce, jari ku isseng anjo ri JD antu mi audit SKU na paling tippa 2 allo, mingka punna ni issengi premium kw super, ni blacklist ki ato ni denda 2 Milyar).


Mingka siagang fitur-fitur singkamma rate, siagang harga na tena terlalu kajjalak ri masana, Nokia 3310 meraih sukses ri pasar AS, Eropa, siagang Asia. Nokia pung nianggap lekbak merevolusi cara komunikasj mobile lewat seri 3310 anne, assare pangalaman accarita secara mobile untuk untuk pertama kalingna mae ri tau takbalak. Berkat kesuksesan seri 3310, Nokia pung menelurkan lebih loe generasi ponsel fitur maraenganna, singkamma model 3330 siagang 3350 ri 2001.
Makarua ponsel anjo ang-ngerang sikuntunh peninggalan nibanding 3310, singkamma dukungan koneksi internet WAP siagang koleksi game yang lebih loe.
Selanjutna ri taung 2022, Nokia ammoterek meluncurkan ponsel fitur terbaruna, iamiantu Nokia 3315 ri wattua cukup populer ri seluruh wilayah Asia.


Singkat carita, ak bunting ma siagang anjo agang bajik ku sannak seru na nahh! Iyaa kulle anjari burakne ku, agang ku, daeng ku, partner ku debat lalang nga segala situasi. Nakke beruntunga siagang sannak sukkuruk ku ni pasibuntuluk siagang iyaa. Sosok paling bajik lalang na kalinoang ku erok anjo erok ka tumbuh siagang nakke lalang na sessa siagang nyamang na anne kehidupan na rumah tangga ta. Dear katte quorawan ngaseng, anjo ni gengsi inji ni dekati agang ta, ayo semanagat. Tena na tak tutup kemungkinan iyaa jodoh ta. Terima kasih lekba mo ni baca tulisan ku anne. Pammopporangan punna berantakan siagang lakbu dudui heheheh.


Onde-onde niak ri pasara’ ka niak poe ri balukang pabalu ri pinggiri jappa ya nampa lammoro mi harga na ri balliangi. Onde-onde terkenal ki ri Indonesia na ri luara negeri. Anjo onde-onde ri pare’ battu ri tepung terigu na tepung ketang nampa ri sanggara ki anjo luara na ri sareangi biji wijen. Niak macam-macam isi na anjo Onde-onde a, yang jai tau ngai anjo onde-onde ri pare’ battu tepung ketan na isi lalang na kacang ijo. Inne onde-onde annyamangi ri panjari ca’ma-ca’ma lammoro ki poe harga na niak sisa’bu sanggeng na tallu sa’bu. Jai poe pabalu ga’de kanrejawa na balukang inne onde-onde a.


Apparek ka’dokang nyamang kulle ri pare’ battu Cumi-cumi. Kulleki apparek cumi tumisi ka gampangji ri pare’ ri balla. Cara se’re tangkassi anjo cumi-cumi nampa polong-polongi sikamma cincing, sareang mi limo kacci na camba sumpaeng na tena na mannyere’. Cara rua tumisi mi riolo lasuna eja, lasuna kebo’, laos, jahe na daung limo. Cara tallu, pantama mi cumi-cumika nampa sareang ce’la na piccing sike’de nakke ku ngai merek royco. Cara appa tumisi mi cumi-cumika na ta’campur siagang bumbu-bumbuna sumpaeng. Punna tunu mi kulle mi cumi-cumi tumisi ka ri panaik ri panne ta na ri kanre siagang kanre bambang. Kulle ri contoh anne resep ka ri balla ta ngaseng.


Liliana Natsir antama mentongmi wattu na ca'di ri klub bulu tangkis wattu na ji SD. Sanging lompo na erok anjari pakarena bulu tangkis, relai tena na lanju' anjo sikola na ke SMP na jenjang tinggia poe. Punna daeng na lanju' ji sikola na anjari dottoro kamma-kamma anne. Liliana Natsir ato Butet ri kiokkangi pakarena bulu tangkis ri Indonesia. Akkarenai ri partai campuran, jai mi juara na gappa, juara linoa poe tallu kali mi na gappa. Puncak na bendera Eja kebo ammenteng ri Olimpiade Rio Brazil siagangi Tontowi Ahmad anggapai medali Bulaeng. Anne baine lassu ri Manado, Sulawesi Utara, 9 September taung 1985 ana' rua na Beno Natsir na Olly Maramis alias Auw Jin Chen. Daeng na arenna Calista Natsir.


Anjari baine niak darah batak na, jai kelong kelong batak nakke ku ngai. Antu kelong kelong batak ka umum na na punnai arti mari lalang kulle lalang na niak pesan pesan antu biasa na punna ni pahami lirik na, anjo jeknek mata ta kulle naong mattung. Manna mamo tau batak ni isseng anjari tau tau antu lompoa sakrang na punna ammicarai tegas siagang koro koroang jai antu kelong kelong melankolis. Sala sekre battu ri jai na kelong kelong batak antu anjari ka ngaiang ku antu juduluk na Poda Nauli. Lalang kelong Poda Nauli manna mamo sebenar na lirik na labbi ni tujukan mae ri bapak bapak ri anak burakne burakne na, nakke anak baine todong ku sakring tekamma lalang na arti na anjo kelong kelong nga.


Hotele' Kemuning anne angalle konsep sederhana lammoro' anne nia'mi pirang tahun lalu siagang ringaiki taua ri Indirgari Hilir, Riau. Hotel Kemuning anne ballinna lammoro'ki, nia rua kategori balinna kamara'ka rinni. Nia' ballinna standar anjo seratu' limampulo ribu siagang VIP anjo rua ratu'  ribu si allo fasilitas na kamara full ac, televisi, internet WIFI siagang rua springbed. Beda anne balinna standarka siagang VIP ka anjo kamara'na VIP labbi luas siagang lompoi ribandingkan kamara standarka. Ri Hotele' Kemuning anne nia' tallumpulo se're kamara', lapangan parkir luara' anjari kullei ngerang kendaraan mae ri hoteleka. Puuna ero' ripesan anne kamara'na Hotele Kenuningga kullei ritelpon rodong nampa mae ri hoteleka, rinni tena napassadia kanreang anjari punna ero' ngandre wajikki' ngadre ri luara'.


Ulang September 2011, ri wattu karueng lekba na kelasak, bosi lompoi tena na tanggung tanggung na guyur ki kampus ta anjo wattua. Jari mi katte tena ni punnai payung jari attayang maki rinjo sanggeng na mari mi bosia. Anjo mi nakke siagang agang ku niak tong 6 tau tak sesa ri kelasak. Salah sekre na mi anne A, nakke todong beru ii ku isseng kana A beru berui putusuk siagang bayuang na, anjo agang sekre kelasak ku tongji , kulle kapang 3 ulangi siagang. Nahh wattu na ammari mi bosia, katte moterek maki siagang make bus kampus.  Lekba na pi anjo nampa ammake pete pete mae ri kost ku.


Ri Mangkasarak, nakua tau toayya riolo, punna teanangki, tena ki kulle angnganre seafood. Sebenarna, anjo anggapanga untuk kabajikannaji tau teananga siagang janingna. Mingka kamma/kammayya anne pila’ majumi teknologia paralluki boyai rong kebenaranna, cocokmi kah anjo informasia atau tena. Niak penelitiang naguppai kua tau teanang angnganrea 12 ons seafood lalang siminggu kullei carakdek anakna salla’ punna lassuki, tinggi IQ na anak-anaka iareka ammakna wattunna teanang nangai nganre seafood. Ka memang seafood sanna’ kullena nikanre siagang tau teanang. Manna mamo tena iya ngaseng seafoodka amang untuk tau teanang, mingka seafood loe kandungang zat gizina sannaka niparallu ri tau teanang. Seafood, singkammayya juku siagang tude, iareka loe proteing, zat bassi siagang seng iareka sanna’ naparallu untuk perkembanganna janinga. Njari tea maki mallak-mallakki nganre seafood punna sementara teanangki, punna cinnaki nganre maki naik.


Memang towwa kamma tojeki nakana anjo tau biasayya olahraga. Bajiki kalengta pantarak siagang lalang punna allo-alloki olahraga. Naparek sannangki, nasabak assuluk ngaseng hormon pakarannu-rannua battu lalang ri kalengta. Kulle tongi pole na pajai urangta nasabak nassami sibuntulukki siagang tau maraeng singkammayya ho’bita njari pila’ loei agangta. Punna erokki antamak gym mingka ngali’-ngaliki punna kale-kalengta, kulleki akkiok agang sollanna sipakruaki mange olahraga. Maka rua kulleki akboya wattu kemae tala jai buru’ne ri tampak gym ka, nasabak punna baine aklampa gym biasa mara’-maraengi nakasiak punna sanging buru’ne lalang. Maka tallu teaki ammake baju tassungke dudua, kulleji baju dakkika ri kalengta mingka teaki sanna’ dudu nasabak kulleki nicinik-ciniki intu surang tau maraenga.


Wattungku aklampa pela’ loro kulaloi ballakna sannia, ka niak kubau’ kanre-kanreang nipallu, kamma bau’na doang. Nasabak cipuruka kusakring nipakamma bosi-bosi cakdi, sengkama ri ballakna sannia akkutaknang apa anjo mae nibayu. Ternyata appareki Kapurung, iareka salah sekre kanreang khas na Sulawesi Selatan battu ri Luwu Raya. Anne kapurung bahang pokokna anjo tappung sagu, nipallui siagang campurang gangang na juku, ganganna anjo kamma biralle, bayam, doke’ unti, siagang canggoreng. Campuranna jeknek juku pallua nicampuruk pole asang, pila’ nyamangi kasiakna. Kamma kammayya anne loe tommi kulle nisareangi kapurunga, kamma doang, jangang sanggenna juku tunu. Allo-allona bedek sannia apparek kapurung, ka anjomi kanreang pokokna buru’nenna sannia. Maklum, tau Luwu memang, na kinne ri Mangkasaraki ammantang.


Robot forex trading na punnai beberapa keunggulan. Pertama anjo mi trader tena ja na kulle na analisa pasarak forex ka wattu na trading, iyaa na poang ji anjo robot ka. Fakta na anne robot ka na punnai kemampuan barak kulle na batasi target kerugian siagang niak keuntungan lainga kulle na capai trader. Robot tradinga anne sannak cocok na mae ri tau antu tena yaa punna jai wattu barak kulle trading narrusuk. Ka rua anne robot ka kulle operasi lalang waktu 24 jam, na kulle ni pantau peluang keuntungan na antu labbi dakke ka. Ka tallu tena na timbulkan stres atokah emosi mae ri pabaluk siagang tena na baluk atokah na analisa pasaraka langsung.


Punna ni maei salah sekre na embung tampak na penampungan jeknek irigasi (bantuan Direktorat Jenderal Prasarana siagang Sarana Pertanian Kementrian Pertanian) ri kecamatan Singajaya Kabupaten Garut ka subangngi, ni sakring singkamma kana dejavu ki siagang masa caddi ta punna mae ri berlibur kenaikan kelas ri kampong halaman na tau toang ku ri Purwokerto, Banjarnegara siagang Wonosobo. Anjo salah sekre na tampak na parek ka nakke dejavu antu mi niak na rumpun bambu anjo terkesan misterius ka punna akjappa ki mae ri lokasi na embung ri kaki gunung lumbung (1.204 mdpl) anjo jarak na 3 kilometerek battu ri lalang na desa yaa.


Mange ciccinik langsung piala dunia, tantumi anjari kaerokanna ngasneg taua, apalagi tau angngaia olahraga golo’. Mingka tala iya ngaseng taua kulle mange ciccinik piala dunia nasabak bella dudui kamase tampakna, jai pi doek nampa kulleki aklampa, kamma Raffi Ahmad, naerangi anakna, Rafathar mamge ciccinik. Sanna’ rannuna anjo anakna apakah nacinik langsungi andalanna akkarena, Messi. Upa’ na issedek towwa, katte kamase manna erokki, mingka tenapa na kulle, njari ri telepisia ji rolo’ nicinik. Punna salla niak kesempatangta mange ciccinik, bajiki punna aklampaki memang surang bijangta ngaseng. Mange tommaki jappa-jappa cinik-cinik kota maraenga. Nassami sannangi nyawayya, gassing tongi nikasiak kalengta napakua rannu toh.


Kawasan pantai losari na manfaatkan warga sebagai tampak lalu lalang sosial, bajik barikbasak, karoeng, iareka ri bangia. Salain sebagai pantai untuk accini allo karueng pakaramula tallang sebagai daya tarik alamina, pantai losari pole niak sikuntung spot wisata kulle ni dakkai, singkamma Anjungan Pantai Losari, Fort Roterdam, Pusat Pakbalanjang Somba Opu, Kawasan Kuliner Mangkasarak, sentra PKL Jajanan Kuliner, siagang sikuntung arena maraenganna. Ri sikuntung loena tampak wisata niaka ri sekitarak Pantai Losari, Anjungan Pantai Losari Paling terkenal ri masarakat anjari patanda mae ri kota Mangkasarak.
Punna niak kesempatan jappa-jappa ri Pantai Losari, Kurangi rasanna punna tena nikasiak ki ni kanayya Pisang Epe, anne mi sala sekre jajanan paling terkenal niaka ri biring tamparangna Pantai Losari.


Punna a'raga ki jai cara na kulle na tunu lemak ri bantanga anjari tena ri battala dudu. Kulle tongi a'raga na jaga masa otot ka na baji' ki poe otot ka. A'raga kulle tongi na kurangi stress ka na bantu tongki tinro, ngaseng na ri arah pilihan baji' na ri panganreanga. A'raga kulle tongi na pala'bu umuru' ka, ka punna sarringki a'raga kulle ki na bellai battu ri garringa. Sikamma garring Diabetes, garring Jantung, garring kanker na obesitas. Na jaga tongi kasia'na tulanga, otot na sendi-sendi ri kalea. Na panung tongi kolestrol ka na tensi darayya. Anjomi ngaseng kasia'na punna a'raga ki. Punna rajin ki a'raga ri jamingi tena ri gampang garring.


Sipammanakang, nasaba’ rapangi nia’ ripassembangenta sanna’ rannuna ingka sierangi pace siagang pa’risi ta’liwa ilalang atinna, lanri biasayya na agadang sikarannuang, sipa’muri-muriang yang mungkin tahun yang lalu masihhadir ritampaka anne, mingka anne alloa taenamo nakulei battu a’rappungan ritampaka anne, llanri naerang bokomi kalenna tassalami battu ripaccinitta ngaseng, nabokoimi sikamma bija pammanakanna, ammoli pa’risi ta’liwa-liwa, lanri lebba’na a’lamung pa’mae baji’ mae rikatte ngaseng, a’boko tamassaile, a’lampa tammoterang, na mabbokong amala’ baji’na, ammoterang riassala’ kajarianna, napandelleakangngan ri kalompoanna Allah ta’ala. Simpung mattayangmi songko’na ribentenna, a’lai-lai’mi bajunna tassai ripallanggana massing sanrapan ripatayang ammoetere sahaba’na, ia ngaseng mi anjo a’jari pangngu’rangi mae rikatte ngaseng nia'ka hadere'


Nakke kulle ku kana ngapa na jai (kulle kapang setuju ii) ngapa anjo Buddha anjari sala sekre agama antu paling damai siagang toleran. Kah kulle kapang niak ni pelajari kana tena ji ni sibuk atokah ni ganggu kepercayaan na tau aa ato erok ki ngissengi masalah na tau lainga. Kah anjo katte gannak mi jamang jamang ta mae sibuk barak kulle ni bajik ki siagang ni panaik tingkat sadarak ta lalang na bantuk disiplin latihan latihan antu ni anjurukkan ki battu ri anjo Buddha yaa (kulle ki cek ri google). Katte kulle ni usahakan simpati siagan na bantu antu tau sessa tena na ni pandang latar belakang na, agama na, tingkat status na, suku na siagang alasan kemanusiaan siagang kebersamaan tuo harmonis.


Niak kamera beruna Ucup niballiangi ri tantana,  anu canggih mamo dende, ammake lensa lompo njari manna bellaki kulle jaki nipoto.  Ucup nakioki ngaseng agangna mange appoto-poto ri tampak jamang rioloa, ammake baju rioloa todo. Njari niak kapang anjo rua oto agangna amminawang. Appoto-poto ngasengmi kamma modelek. Nakuai Via, kiring sai punna lekbaki Ucup, la ku bissai nampa ku pasangi ri rinring ballakku. Niak kapang tallu tampak nabattui Ucup surang agangna ngaseng. Mangngaribipi na moterek padahal battu ri bari'basakji appoto-poto. Battuna ri ballak Ucup langsungjo nakiring ngaseng anjo potoa ri agangna. Sanna'na jaina asselek potona dende, apakah sanggenna lakbusuk betrena anjo kamerayya nipake.


Mingka inne sanna niteramana ri katte tau Mangkasaraka, nasaba memang injo jarangan lekbaki nia lalang pappisangkana nakbita Muhammad na sollanna tena nikanrei. Mingka, inne lekbami nipakasingara ri tau panritayya ri agama, nakungi i injo wattua, injo jarangan nipakei abundu, na jaranga kamma tommi bakdili lakbiri nikaparraluanna. Na punna nikanrei jaranga, akkullei liba lakbusu na tenamo lanibai mae akbundu, na iami injo tena nipakbiangi nikanre. Kampongku, kammami pole ri seppe kampongku, kammai loe angngangi jarangan na sapia, jari iami injo punna akgauki tawwa gampangi ammuntuluka jarang la ni polong na maraenga. Ia mi sabakna punna pakgaukang ri anne buttayya, tulina nia gantala jarang nipandallekangngan


Unik na sebagean besarak anne hp aa antu na punnai ji sekre lensa kamera, nampa berhasselek na buktikan kana barak kulle ni hasselek kan foto antu kualitas na bajika memang siagang tena na parallu ni pake lensa antu jaia amamke dengen resolusi mega pixel antu tinggia. Kamma kamma anne todong, nakke ku pake ingi Google Pixel 2 XL. Manna mamo Google Pixel generasi pertama na gappai respon antu positif ka semenjak ni luncurkan, jai antu sannak antusias siagang na tayangi poeng Google Pixel generasi berikut na. Nampa tojeng ja, wattu na Google na luncurkangi Google Pixel generasi ka rua ri taung 2017, rinne mi awalak mula na anjari cikal bakal kompetisi kamera paling bajik ri smartphone ri pakarammula.


Star Wars nikana pileng siagang serial episode antu sanna berhasilik na sanggeng na kulle na mempoi nomorok sekre ri box office. Star Wars anne niak tong jai tau ngai ri jai tampak ri linoa, termasuk mi Indonesia. Ri sisi laenga, jai tau ngai pakarammula abboya action figure kulle na koleksi bolik bolik. Sanggeng na niak erok pasuluk doek jai barak na gappai anjo karenang action figure battu ri karakter na ngaia. Sala sekre kolektor Star Wars, Griya Kolektor akkana merchandise Star Wars sanna ini ni ngai ri taua pakarammula ananak muda sanggeng na tau lompo mo anjo pakarammula bolik bolik action figur, statues, props, sanggeng na LEGO.


Teknologi accinik cinik antumi jawabanna ri pake sebar ki data video antu lompoa ukuranna siagang niak sipak time-sensitive. Siagang teknologi anne data video kulle ni kirim langsung siagang ni jalankan ri tau punnaya. Ri lalang skripsi anne ni parek studi literatur kulle ni isseng anjari tekamma anne teknologia, aplikasi kulle aa ni buntuluk siagang apa sinampe ni hadapi. Arsitektur streaming niak nikana metode pengkodean (antu programmer arenna) server software, siagang player (client software). Anne streaming napake protokol khususuka antumi Real Time Transport Protocol (RTP) siagang Real Time Streaming Protocol (RTSP). Aplikasi na anne teknologia rupanna Video On demand (VoD), Distance Learning, Web Casting, Merchandishing Online nampa komunikasinna nipake wireless appake video.


Kasia' na anjo a'raga ya kulle na jaga battala na kalea. Punna kalea ideal ki battala na baji' ki ri pa'kasiaka. A'raga jai cara na kulle na tunu lemak ri bantanga kulle tongi a'raga na jaga masa otot ka na baji' ki poe otot ka. A'raga kulle tongi na kurangi stress ka na bantu tongki tinro, ngaseng na ri arah pilihan baji' na ri panganreanga. A'raga kulle tongi na pala'bu umuru' ka, ka punna sarringki a'raga kulle ki na bellai battu ri garringa. Sikamma garring Diabetes, garring Jantung, garring kanker na obesitas. Na jaga tongi kasia'na tulanga, otot na sendi-sendi ri kalea. Na panung tongi kolestrol ka na tensi darayya. Anjomi ngaseng kasia'na punna a'raga ki.


Bokbok anne sumberna ngaseng informasia kullei nasungke wawasanna taua. Ammaca bokbok singkammai napatambai pangassengang ri ekonomi, sosial, budaya, politik, siagang aspwk patallasakang maraenga. Punna ammaca, taua kullei naubah masa dallekanga siagang napatambai pakacaredakkanga akkala siagang nawa nawanga. Tena disadari punna ammaca kullei nasare jai inspirasi ri taua. Manfaatna ammaca bukua anne kulle nakurangi stresska, napabaji'ki mentalka, napatambaiki pangissengang pengetahuan nasaba' informasi berua anne rigappai, kemungkinan anne nia' manfaat ri allo maraenga. Ammaca bokbok kulle tongi naparakai memoria nasaba' punna ammaca otakka anne kulle tongi naproses gambara'ka siagang pakana munculu punna ammaca, nampa otakka na atoro'ki pacinikang siagang bahasayya nahasilkangi sesuatu lammoroki kajappui siagang riingat.


Nakke siagang ana' ku le'ba ku na balliang Smart Tv bura'ne ku anjari jai mi acara hiburan ku cini ki. Tena mo na juja ana' ku accini Youtube ri hp ku, kulle mi accini ri Smart Tv ku. Ri Smart tv kulle ri pasumbung siagang internet, anjari kulle ki assungke Netflix, Youtube na Facebook kulle ri cini. Tapi baji' merek Samsung ato merek LG sanggeng na merek Sony ato Toshiba na pake tonji Android tv ri platform ato sistem operasi ri tv na masing-masing. Jai tommi merek lainna Smart Tv sikamma Changhong, TCL, ato Xiaomi jai poe merek Smart Tv lainna ri balukang kamma-kamma anne. Kita mami ammile erok merek apa na singkamma ri keroki spesifikasi na.


Katte parallu ni artikan rodong, apa kesehatan ni massu ka di rinne? Salain na anjo, ilmu filsafat antu sannak luarak na. Filsafat apa ni kana tena na sehak ki punna ni pilajari antu ni kana katte? Katte tena na kulle ni gappa jawaban antu cocoka siagang ni kutaknanga , kutaknang antu sannak general na, antu kullek kapang kulle inji ni gappa ni kutaknang sede bagian bagian na. Ki pabajjik ki cara ta kutaknang siagang kualitas na apa erok ni kutaknang. Kamma mi anjo punna ak filsafat ki taua, lalang na nomorok sekre kulle ni hindari kamae battu ta appikkirik, cocok ji kah salai kah.


Cara mengatasi kacanduan game online mae ri anak-anak selanjutna iamiantu apparek jadwal kusus. Anne parallu ni lakukang supaya tau toa tena na nikana langsung antappuki akrunganna akkarena game. Tau toa kulle assare izin mae ri anak-anakna untuk akkarena game online simata ri akhir pekan iareka siminggu sikali. Salain anjo, tentukan poeng batasak wattunna akkarena.
Misalna punna umuruk anak sementara 2-5 taung hanya kulle akkarena game 1 jam perminggu. Sallang antamak umuruk 6 taung ke atas, kulle 2 jam per minggu sesuai kesepakatan. Sabak siagang jadwal kusus anne ampareki anakta kulle lebih pokus mae ri pappilajarang sikolana tamae ia kulle na luangkan wattuna untuk anjama tugas sikola siagang paling penting poeng ia kulle bersosialisasi siagang urang singumurukna.


Tips anjo ka tallua antu mi ni kendalikan hama siagang penyakit ka. Ni cek ki sabajik na ni parek allo allo ri jam tertentu. Punna niak mo hama anjo na ganggui katte kulle ni semprot kan pestisida nabati atokah organik mae ri bagian rate atokah rawa na tanaman nga. Kulle kapang tips na lainga kulle ni tambai mae ri anjo na punna ya pengalaman ri bidang hidroponik cabe. Sebenar na ri hidroponik jai memang mae ri tanaman anjo tippa ka paneng singkamma kangkung, selada, atokag sawi. Jarang anjo tanang tanang buah hidroponik. Mae ri media tanah, anjo tanaman nga na boyai nutrisi na kaleng kaleng na. Nampe pest (hama) anjo niak ka ri akarak na tenamo niak.


Anjo ka linoang na paboya jukuk ka areng na Urashima Taro, niak sekre allo iyaa lampa boya jukuk mingka anjo na gappa ya antu sekre ekko penyu. Urashima Taro na lappassang mi moterek anjo mae ri tamparanga lekbak na naukrangi kana “Penyu antu kulle tuo sanggeng 10.000 taung, kamaseangi punna ni uno” . Lekba na anjo allo baribbasak na niak sekre baine na lampai anjo pantai aa ammake kappalak nampa na dayungi kaleng kaleng na. Niak tetua na rinjo na suroi Urashima Taro barak na sambut ki anjo baine yaa antu ternyata iyaa pelayan tuan putri. Anjari ucapan terima kasih kah anjo penyu aa lekba mi ni tolong, Urashima Taro ni undang mae ri istana Laut.


Sikap na wirausaha ya sarringi erok na isseng na pare' wirausaha ya kullei na gappa inovasi beru ri lino na usaha ya. Anjomi punna tau wirausaha harus ki na niaki sipa' wirausaha ka mannai bisnis na kullei a'kembang baji'. Pabalu ri pasara' ka, toko campurang ri rampi' balla , sanggeng na pabalu kanre udu' langgananga anjo mi contoh wirausaha niaka ri sekitar ta. Menurut na kamus lompo Bahasa Indonesia, wirausaha anjo gabungan battu ri kata wira arti na pahlawang ato bura'ne na usaha anjo tau na kulle anjama siagang ngaseng kemampuan na ri modala, tenaga na ide na kulle na gappa keuntungan jai.


Lekbakna apparek jeknek bambang, Ratna mangemi cidong ri ampikna manggena sambil napicalak bangkengna. Langsungi nakana manggena, tea mako sallo, paumi apa eroknu. Takbangkai anne Ratna, lalang atinna nakua jago mentongi anne manggeku, libana naisseng kua niak kukeroki. Ta’muri-murimi Ratna nakua ri manggena kua eroki pala’ doek sikekdek nasabak la mangei ri ballakna Lastri ciccinik pilleng Avatar, njari ia eroki ammalli kanrejawa sollanna niak nikanre-kanre sambil ciccinik. Nisareangmi doek 50 sa’bu ri manggena. Karuengna kamma anjo lekbakna jeknek Ratna aklampami suluk akdongkok motorok. Tena sallo, battui Lastri ri ballakna Ratna naboyai Ratna, njari takbangkai anne manggena ka nakareki mange ri ballakna Lastri. Ternyata tau balle-balle ii Ratna, appalaki doek tania untuk ammali kanrejawa, mingka napakei sollanna kullei mange acciccinik pilleng ri bioskop siagang bayuangna.


Singkatna, Malin Kundang iamiantu sekre tau anak muda durhaka mae ri ammakna. Kadurhakaanna akhirna napareki mae ri atinna ammakna hancuruk siagang Karaeng ata’al murka, kajariang ia ni sare hukuman iamiantu ni kutuk anjari batu. Siagang polongang kappalakna niaka na pake untuk berlayar. Ri polongan caritanna Malin Kundang, ri wattuna ri perantauanm ia berhasilik anjari tau kolomanyang, loe hartana, tahta yang tinggi siangan bainenna gammarak siagang keturunan bangsawan. Mingka, keadaan tallasakna kamma anjo ternyata na panjari tau takkaluppa mae ri kalengna siagang tamae assalakna riolonganna. Sarringna, ia tena na akui ammak kalengna lekbaka allassukangi, sabak ia narasa kalengna assirik-sirik siagang hart aloe mingka niak ammakna kasiasi siagang cakmarak na rantasak.


Battu cakdi memangji anak-anak punna nipaccinikangi telepisi pasti nangai’i, sayangna parallu nibatasiba anak-anak ciccinik telepisi, apalagi punna ammani dudu. Sareangi batas wattu anakta tettek sikura kulle ciccinik telepisi siagang battu sikura jarakna kulle ciccinik. Anjo nigaukang sollanna kulleki kontrolki anakta ciccinik. Ka manna bajik antekamma anjo telepisia, niak tonji sikekdek kodina  apalagi ri anak-anaka. Memang iyya kinne jai dudumi pilleng kartung kullea nacinik anak-anak, mingka ki isseng ngasengji kua anjo anak-anaka tetterek dudu napinawang apa nacinika. Manna pilleng kartungji naciniki, parallu kijai niawasi. Injomi bajikna punna battu cakdi memangji pilleng-pilleng nabia mo nipaccinikkangi solanna naisseng memangmi agamana manna cakdi kijai umurukna.


Kamma-kammayya anne memang sanna’ dudu niparallu anjo kamerayya, nasabak kinne jai zoom meeting, iareka pertemuangi minga allalo kamera HP atau Laptop. Apalagi wattunna corona taung laloa, sanging aplikasi zoom mami taua, nampa anne aplikasi zoom niakpi kamerana nampa kullei. Sekreji kodina punna pertemuangkj nampa allalo zoom ji, nasabak biasa silalonna kodi jaringanga, tena anjo ji bawang, biasa tongi taua tena na fokus, nasabak rupanna ji kacinikang, tena niciniki apa naparek limanna njari tena na efektip dudu anne zoom. Apalagi biasa taua nabunoi kamerana wattunna pertemuang, padahal tala kulle bedek anjo kamase. Parallui ni parinra kamerayya punna pertemuangki, anjomi nikanayya etika, tala jai memang tau issengi anne etikayya.


Punna erok ni jamin kualitas siagang keaslian na battu ri produk antu katte ni ballia nakke ku saran kan barang antu katte ni boya ya ri Toko Resmi produk antu katte ni boya ya, kulle Online kulle tong Offline nampa parallu ni pastikan niak Service center antu tena na bella dudu battu ri ballak ta. Setidak na katte harusuk ki kulle ni pahami ngaseng anjo informasi niak ka ri lalang deskripsi produk ka anjo, mingka nakke tena kulleku bahas anjo ngaseng jari nakke kulle ji ku sare beberapa informati antu penting pentinga ji. Punna parallu ki Laptop ni pake karena game, ki boya mi rekomendasi laptop gaming.


Anjo narrusuk ulang purnama ni parek parek ki nikana persembahyangan, bajik ri sikola, ri kantorok, atoka ri ballak ja. Biasa na ni parek ri baribbasak allo atoka karueng na alloa. Tea maki heran punna sinampe tau tau aa ngaseng ammake pakean sambayang mae ri sikola na atoka kantorok na, anjo biasa na tanda allo Purnama atoka hari raya maraeng nga bagi ri katte tena ma ni issengi. Tappak sekre lalang na siulang. Sedangkan punna Tilem anjo yaa, niak tau rayakangi niak tong tena ja. Biasa na kegiatan pilajarak appilajarak ri sikola, anu ni pare ri kantorok tatta ji singkamma allo allo biasa yaa mingka memang ni polongi wattu sembayang na sesuai kebijakan na kantorok atoka anjo sikola yaa apakah erok ni parek sambahyang siagang ngaseng atoka kaleng kaleng na.


Nakke riolo anjama ri kantoro wattuku beru tamma' ri sikola SMK ku. Anjama ka ri Menara Bosowa siapa bulang ri Mangkasara. Nyamangi punna jai agang jamangta anjomi kulle na pare' rampi' ki siagang agang-agang jamanga ri kantoro' ka. Kulle ri gappa target ri kantoro' ka. Ri kantoro', Agang jamayya Ri kantoro' ri rampi' ato dallekang na ruanganga kullei na pare' tena anjari kale-kale ki anjama. Tena pa poe punna niak moment nganre ta siagang ri jam istrhat ka, kulleki makkala siagang ngaseng anjari kulle lan'nya' kasia' bosanga ri kalen ta. Anjomi keuntungan punna anjama ki ri kantoro' ri banding ri balla anjama. Jai kulle kenalan ta ri luara kantoro' ka poe.


Bungee jumping punna ri tampak kulleaji ni kontrol tenaja kapang lompo risikona assalak pakakkasakna bajiki, amangi pole nipake. Niak pole sigompoang tau nangai olahraga kammayya anne, battu ri tampak tinggia nampa lumpa’ naung, tali ji sikkoki kalengta. Biasa pole iyya battu ri tampak tenayya lazim kamma ta’bing. Anne pakgaukanga ngaseng sanna’ lompo resikona njari parallu nipastikan kua amang tojengji anne pakakkasak kipakea sollanna tena na lappasak battu ri kalengta. Punna niak garring doke’ atau posota, tea maki cobai anne olahragayya, nasabak bajikangngang nihindari daripada niak kajariang anu tala ni kerokia. Mingka punna biasa maki, tenaja nang ngapa, mingka pastikang mami kua kassa’ji anjo tali tassikkoka ri kalengta sollanna amangi.


Nai tala ngissengi Seruni ri Bantaeng? Annemi anne ikon-na Kabupaten Bantaeng. Tena kasiakna mange ri Bantaeng punna tena kimange ri Pantai Seruni. Tampakna gammarak, nyamang, tangkasak. Cocoki punna erokki mange akjappa-jappa siagang sianakta ngaseng, punna loe pikkirangta nipakamma jama-jamang, mangngangi kisakring kalengta, mange maki ri Pantai Seruni. Punna bari’basak kulleki cinik tamparang, sa’ra bombang ri tolingta. Punna karueng sanggenna bangngi loe kape kulle nipanjari tampak akboya kanre-kanreang, sambil attayang sunset, kulle todokki akkelong-kelong punna erokki ka niakji pakakkasak karaokena kapea. Tampakna niaki pas ri tangnga kotana Bantaeng, Pantai Seruni sintanjaki Alun-Alun niaka ri Jogja. Sanna’ luarakna anne tampaka njari parallu mentongki battui. Punna mangeki ri Pantai Seruni, tea mamiki kaluppai kiperhatikangi bajik-bajiki katangkasanna.


Senjata tradasional anjo sanna terkenal na ri bambu runcing. Anjo bambu runcing ri pakei ri tau jamang riolo erok na lawang penjajah ya ri Indonesia. Anjo bambu ri polong ujung ratean na ato rawa na sanggeng na runcing. Anjo mi na tarang punna ri pakei anjari senjata ri jamang riolo a. Bambu runcing anjo sallo mi ripake battu na ji ri taung 1900 an. Ka sanna jai na penjajah antama ri Indonesia. Nampa warga na na panjari budak ki ri jamang na penjajah ya. Paling terkenal anjo ri jajahan na tau bangsa Balanda ya, jai mentong tau jamang riolo na pakei bambu runcinga na lawang bangsa balanda ya.


Lekba na injo, ri tahun 1956, TOSHIBA, merek terkenalkan battu ri Jepang todo amminawang tongi napakalanjut kamajuanna inne magic com nga. Sekre kamajuang lompo naguppa, iami injo mate kale kalei injo rice cookerka punna tikno tommo kanre. Inne sekre kamajuang kaminang tinggia ri injo jammanga. Ka iyya na mi inne na inne produkan nisakbu mi otomatis appalu kanrea. Sekrea korong carakde na akkule naisseng punna tiknomo injo kanrea. Na iyya mi injo aman tongi inne pole produka nipake. Injo wattua, inne Toshiba akkule appare rice cooker rua bilangngang sakbu sibulan. Na nia mo lakbina na sitangnga tau Jepanga ammallaki rice cooker.


Lame-lame sanggarak kullei nikua niak ri iya ngaseng restorang cepat sajia, manna ri biring-biringna akrunganga niak tonji. Pangngaina iya ngaseng taua, battu ri anak-anak sanggenna tau toayya. Lame-lame nipolong lakbu kammai colo' nampa nisarei ce’la siagang tappung sikekdek dudu sollanna karringi. Untuk kasiakna iyya nassami nyamangi, lu’muki lalangna karringi pantaranna, sikali ki kanrei, erok tarrusukki. Apalagi punna nipatittiliki ri lada, lakbi nangai anjo anak-anak lame-lame sanggarak daripada kanre. Mingka tala kullei nipabiasa kalengta nganre lame-lame sanggaraka, apalagi anak-anak, nasabak loe garring kulle napatabaiki. Njari bajiki punna nipabiasai lillanta nganre kanreang pagassinga kalenta. Demi masa depan mabajika, siagang kiu'rangi tarrusuki pammanakanta sollanna na nawa-nawa tarrusuki umuruka, gassing tarrusuki nah.


Riolonganna era hape, generasi rungka taung 2000anpasti tena na asing siagang hape Nokia 3310. Feature phone (Hape siagang kamampuan dasarna talipong siagang Sms simata) niaka niluncurkan ri September 2000 anjo, kanne gannak mi akdongko umuruk 20 taung. Ri mula kaniakkangna, Nokia 3310 iamiantu barang mewah yang belum tentu kulle na miliki mae ri iangasengna tau anjo ri wattua.
Nokia 3310 na kana lakbusuka takbalukang lakbi ri 126 unit semenjak pertama kalina na luncurkan. Ri wattua, Nokia 3310 nibalukang siagang hargana sekitarak Rp.300.000-an. Kamma anjo, tena na kulle ni pungkiri kana Nokia 3310 iamianru hape sijuta umma ri masana. Sabak siagang harga kamma anjo sannak lammorok kulle mi angguppa sikuntung keunggulan lewat anne hape.


Sekre game kakajalak riolo iareka game nikuayya Monopoli, singkammaji surang arengna inne game ka ammetaki punna jai doekta, jai tokota, jai perusahaangta. Kinnemi nicinik antekamma carakdekta akbolik doek nampa nipaballiangi aset. Njari wattunta beru akkarena, nibagei rolo’ doeka ri iya ngasneg tau akkarenayya, kamma modalak sollanna kulle naballi apa kulle naballi konjo ri game nga. Bajiki anne gameka, mingka niak todo’ kurangna, iamintu sallo dudui nipakkarenai. Biasa tallu jang punna carakdek ngasengi akkarena. Kamma-kammayya inne niak kijai kapang anne game ka mingka sikekdek mami kapang. Ka jai mentongi pakakkasakna anne game ka punna caritai taua. Pokokna jai dudu riolo game bajika, tania sanging HP mami nata’galak.


Mingka manna sanna loena kabajikanna, kode tonji punna takliwa loe nikanre. Injo untia nia potasium na na inne kodi i loe nikanre ri tu niaka garring ri ginjalna. Na punna inne ammantang ilalang ri ginjalka loe, na tena na assulu, kullei maraeng jarina. Inne pole untia punna takliwa nikanre, manna nikungi akkule nipake appanaung battalakna kalea, akkule tonji napanai ka injo kadar gula na lalanga ri untia tinggi tongi. Na injo golla lalanga ri untia punna takliwaki biasa an dangngalli ulu na pare ki takdodo. Jari injo untia manna loe bajikna, na nia tonja kodina punna takliwaki. Sitojengna tena batasna, kungi sikura unti baji nikanre, mingka punna pappasanna dottoroka, manna sekre iareka rua unti lompo si allo, gannami injo.


Tari ndolalak antu sebenar na sekre pertunjukan satire mae ri VOC. Ndolalak ni alle battu ri nada diatonik “ DO LA LA “ antu biasa ni kelong kelong ri serdadu VOC. Nampa anjo seniman lokal ka na parek pertunjukan kulle na ejek serdadu serdadu Belada. Ejekan na antu kamae? Yaa tantu mi anjo tentara Belanda yaa ni gambarak kan anjari baine, punna penari na burakne ya ni gambarakangi melambai, na lambangkan punna anjo sebenar na iyaa lemah ji. Tena nu percaya kau? Cinik ki mi anjo seragam na penari dolalak anjo ni pasingkammai siagang seragam perwira VOC. Belakangan pi anne kah ni anggap tena na sopan kah makei salarak pendek, anjo penari Ndolalak ka pakarammula mi ammake salarak sanggeng na lutut na.


Salain mata pilajaranv wajib niaka ri sikolayya, niak poeng kegiatan-kegiatan maraengang kulle ambantu mengenbangkan kreatifitas para siswa siswi iamiantu kegiatan ekstrakurikuler siagang poeng organisasi siswa intra sikola. Melalui sebuah survei angket siagang pendekatan kuantitatif, appakumpuluj data battu ri nilai setiap siswa niaka amminawang kegiatan ekskul, attampak ri SMA Harapan Kita siagang antamaka anjari responden singloe 80 muri amminawang kegiatan ekskul sianga niak kacarakdekanna.  Anciniki korelasi battu ri rua variabel ekskul anne siagang kacarakdekang appilajarak muri baine na burakne. Ekskul anne iamiantu sala sekre sarana untuk ampareki sekre nurid kulle na kembangkan kalengna. Lalang organisasi iareka ekskul na pinawanga anne siswa, loe na guppa pengetahuan tentang ilmu siagang pangalaman organisasi, rasa tanggung jawab mae ri tugasna.


Pak Ali anjo pa'balu roti canai yang jai tau anggisengi ri pontianak darina taung sisa'bu salapang ratu' tujumpulo sangenna kammanne ri pasara' tangga' Pontianak. Ri awalakna, roti canai Pak Ali ane ripallu tau pakistan tuleng ri taung sisa'bu salapang ratu' tujumpulo awala tassungkei ga'dea. Roti canai Pak Ali anne kulle rikana ripaling pa'kase're ma'balu roti canai ri pontianak.Roti canai pak ali anne ri sanggaraki rolo sanggenna karring. Roti canai antu paling nyamangi ri patala sagang je'ne kua kari jangang, sapi, sagang bembe. Maraeng roti canaina, gammaraki juga gakdong-gakdong toa kaccinikkang ri pasara tangga' nyamangi siagang anganre roti cane ri ga'dena Pak Ali.


Nakke ku pakarammulai apparek usaha minuman dark coklat ri agustus 2020 laloa, lekba na sebelum na nakke ku beranikangi kaleng ku resign battu ri jamang jamang ku. Bekalak ku hassselek tabungan ku selama ku anjama, nakke pakarammula ka siagang sekre tau partner, antu kamae iyaa mi pinduk ku. Modalak ku anjo wattua kurang labbi 7.5 juta. Katte ni pakarammula ak baluk minuman dark coklat kah anjo wattua sannak mo jai na tau ak baluk kopi antu jai mi jari katte ni boya mi produk maraeng nga barak tena na jai dudu singkamma na. Sebenar na niak kekurangan na niak tong kelebihan na.


Manna kapang biasa ki tinro, erok tena ni erok katte harusuk ni akui kana iyaa memang tau caraddek siagang memang ahli ri bidang na. Protes liarak tena niak literasi siagang knowledge antu jelas ka kulle ji na parek ki ni cinik tolo tolo ri matan na. Sementara punna erok ki tojeng tojeng ni pahami, punna katte parallu wattu antu jai apalagi mae ri bidang bidang tena lekba bersinggungan siagang hukum ka, singkamma ji kana appilajarak ki battu ri nol toh? Beberapa kantorok na tetap kan kana jamang jamang na ni larangi demo, daripada demo tena na jelasak kana ni langerek ji kah tena kah.


Batena appare wedang ronde tenana na susa, wedang ronde iamiantu kanre-kanreang kas niaka ri kota jogjakarta.
Bentukna ronde iamiantu cagulu-cagulu parekangna battu ri tepung ketan ukkurangna caddi, lompo iareka sedang-sedang ini bonei canggoreng iareka golla eja. Patalanna ronde biasana ni passurangi je’ne wedang jahe kasiana tanning siagang passe-passe. Maraenganna anjo akkulle ini tambai assingkamma bahang-bahang maraeng singkamma kolang-kaling, sagu muttiara, canggoreng sanggara, roti tawar, iareka agar-agara supaya kacinikang cantiki.
Je’ne wedang ronde battu ri campuranh je’ne golla jawa, rampah-rampah siagang jahe, iaminjo na akkulle inungang wedang jahe na pakammuki batang kalea.
Wedang ronde biasna ni balukang ammake garobak ri biring a’rungang iareka na detekang mange-mange, ni patala ammake mangkok kusus siagang piring ca’di untu pangngalasa’na, siagang sendo anjo napeka sendo bebe. Sendo bebe inne ta’galanna bodoi siagang bagiang dallekanna ni bandingkan sendo biasa, assingkamma munceng bebek.


Aklampai Jia surang ammakna mange akbalanja ri toko Alaska, nasabak la antamakmi anjama Jia ri Bantaeng jari la kosangi. Lekbakmi ngalle piring, galasi, korong, pammaja’, nampa allaloi ri pakakkasak elektronika, nakuai ri ammakna ballianga anne ammak, pattunuang roti sollanna punna tena na sempa’ pallu kanre, kulleji apparek rolo’ roti sebelumna aklampa ri kantorka, njari nakua ammakna ngalle mako pale nak. Rua na alle sekre la na erang Jia mange ri Bantaeng, sekre la napakeji ammakna ri ballakna nasabak anak maka talluna nangai tongi nganrea roti. Anjo rotia nisare mami selainnampa ni lappa’ nampa nitunumi. Tenaja pole na kakjalak dudu, nampa kulle sallo nipake.


Adele, pakelong ri amerikayya riolo antu co'moki kalenna. Mingka kamanne Adele rosokmi kacinikang. Adele anne kullei nampa runtungi battalakna sanggena appapulo lima kilo. Mana rosokmi kalenna, Adele anne gassing inji anganre ri ga'deang kanreang tettere' ripatala McDonalds se'reminggu sikali, manna mamo baji'na tena kulle kamma anne nasaba' Adele anne naparosoki kalenna jari kanreang salewangangnji nakanre baji'na. Nakana Adele, kulle inji anganre nugget, bigmac, siagang kentang sanggara siminggu sikali nasaba anjo kanreang nyamanna narasa. Nakana Adele, anjari battalaki nasaba' apallui tarrusu anjari sarroi anganre kanreang inggris sunday roast siagang kanreang italia pizza. Adele se'rena appilajara appalu nasaba' lebbaki anjama ri ga'deang, doe nagappa rinjo anjarai napake appalu siagang anganre.


Ping lima (5) ma minawang Open Trip, nampa battu ngaseng anjo trip ka, tena ja na tau minawanga teai tau kuissenga, mingka tena mentong niak manna sekre tau ku issng rinjo tau minawang open trip ku minawangi yaa, kah ku ngai ji memang lampa kale kale, tarmasuk tong mi anne open trip ka. Biasa ja anggappa tanggapanna taua kana “Kaleng kaleng nu jia? Barani nu di’ atau “kupikkiri sumpaen sekre rombongan ko siagang anjo mae” . Nakke biasa makkalak bawanng ja langerek ka kamma anjo. Lekbak na toh, jai tau mae ri nakke agangi ka agang jappa jappa ku lainga (issengi kana kamaseangi kapang cini ki kaleng kaleng ku atoka na cinika bajik taunna) , anne anjari keuntungan ri nakke.


Kamma-kammayya anne loe ji tampak akbangngi bajik-bajika tampakna ri Mangkasarak. Memang iyya biasana punna anu bajik, kakjalak tongi sikekdek ballinna, mingka puas tongki. Nampaiki sungkei pakkekbuka, ra’rangmi nicinik, luarak tommi pole, jeknek assolongki, loe paccolokang listrikna, i katte mami appilei. Nisawalaki usahayya punna tena kulle bersaing siagang maraenganga, njari parallu mentongi ga’ga. Cobami punna niak hotel atau tampak akbangngi na kodi, aihh tena ja na sallo pasti lannyami hotelna. Memang hotel paralluki nasareang kasiak nyamang kamma ri ballaka sollanna erok tarrusukki tau akbangngi konjo. Harus todo’ bajik iamintu pajamana, parallu dudui somberek. Punna tena aihh, tala antamakpi ri kamarakna anjo tamua, larimi nipakamma mallak.


Jaimi kinne aplikasi digital kullea tau akbaluk siagang akbalanja allalo HP ji bawang. Kamma salah sekre aplikasi nikuayya Shopee, sanna' jaina tau akbalanja kinjo nasabak lengkaki apa-apanna nampa jai lakbi lammorok daripada ri pasarakka akbalanja. Mingka tania akbaluk ji bawang kulle nigaukang konjo ri Shopee, kulle tongki akbaluk. Njari punna erok kibalukkang, apparek maki toko ri Shopee nampa ki postingi anjo ngaseng balu'-balukangta. Mingka parallu kiga'ga-ga'gai potona anjo balu'-balukanna sollanna tau ancinika kammai erok naballi silalonna anjo balu'-balukangta. Manna apa kulleki balukang konjo, bo'bokkah, kanre-kanreang, manna oto niak tonji nibalukkang konjo dende. Mingka punna battalak tongi anjo apa-apayya, pila' kakjalaki ongkirna, njari parallu ki pikkirik todo' ongkirna balu'-balukanta sollanna tena na kakjalak dudu.


@bbymeowxx nabalasaki @FoodFess2 subangngi nampan na ku coba, enaki tawwa mingka tena na parekki erok sedeng. Nakke tena ku ngai krim red velvet na, mingka bolunna bajik ji nyamangi. Nakke labbi ku ngai bronis na. Sebenarna iyaa kurang ni coklat na ji, kamma apa di’ kamma tong kana jai ri bubuk coklat na ji. Mingka nyamang ji tawwa tena na tekne dudu, labbi mae ri rasa dark coklat tekamayya antu. @itsmelallaaa nabalasaki battu @FoodFess2 nakke labbi ku ngai bronis na daripada red velvet na kah tekne dudui red velvet na ri nakke tenayya ku ngai dudu tekne, punna bronis na wattu ni kokko niak paik paik dark coklat na nyamang tong.


Nakke awalakna minawang Open Trip kaleng kalengku mae ri Garden Stone, Bandung. Pass na poeng kah rata rata tau minawanga kaleng kaleng na tongji. Jadi katte ngaseng anjari akrab ki. Nampa nakke anjari pinang akrab siagang niak sekre tau agang jappa jappa, areng na Mba Rani. Katte poeng minawang ri Open Trip ka tallu (3) ri Pulau Kepulauan Seribu siagang Dieng sipakrua. Ri Dieng , katte sik buntuluk siagang Roza nampa anjari akbrab ki poeng. Nakke siagang Roza lampa jappa jappa ri Cirebon. Awalakna lampa kaleng kaleng ji, nampa baku isseng maki siagang agang jappa jappa anne, nah akrab maki. Jadi tena ja niak alasan ki mallak lampa ajappa jappa kaleng kaleng ta.


Punna allo Jumaki, ri kantorok nipasangi net bulutangkis sollanna kullei olahraga pegawaiya ngaseng. Anne Edo sanging erangi rake’ bulutangkis rua, njari punna niak tau erok akkarena mingka tala niak rake’na, kulleji na inrang rake’na Edo. Akkarenami anne Edo, nampa nakioki Romi. Nakuai Romi tena kuissengi nakke akkarena bulutangkis. Mingka nakuai Edo cobami rolo’, anu gampang duduji. Njari mangemi Romi naciba akkarena bulutangki, wattunna na takgalak rake’ na langsungji nakua, anu ringangji palem dih, kukarek nakke battalaki. Nakuai Edo ringangji memang ka tania rake’ tennis jeka siana. Akkarena mi sipakrua, battu ri antu wattua Romi nangaimi karena bulutangkiska. Moterekna ri kantorokna langsungki sengka ri tokoa mange ammalli rake’.


Appare tahu isi rupana gampangji ni gaulang, tenamo ni parallu assulu balla untu ammalli tahu isi punna erokki a’camma-camma, ri kamma-kammayya anne akullemki appare i lalang ri ballatta. Parakamulanna tumisi bumbu alusu sanggengna bau’. Ni panaungi bumbu singkamma ce’la, golla kassi, siagang je’ne. Ni pallu sanggengna antama. Tena na akulle ti’no dudu ka sallang tanjana anjo gangangna  kacinikang lembeki.
Punna tumisang gangangna ti’nomi, ni angingkang sinampe. Ni polongmi tangngana tahu mingka  tena na akkule tapputusu, ni pantama mi sumpaeng tumisang gangang. Lekbaki anjo ni panaungmi ri tarigu lekba basa. Bambangi minyak goreng. Nampa sanggara mi tahu na ri minyak bambang sanggengna kecoklatan siagang karring bukkulenna. Ni angkami siagang ni patittimi minyakna. Tahu isi kullemi ni kanre.


Kanreang tettere' ripatala jai kacinikang ri kota lompoa siagang kota caddia. ri tau-tau jakayya hari-harina, kanreang tettere' ripatala anne anjari pammileang nacipuru'ki. sala se'rea mantang panjama ri kanreang tettere' ripatalaka nia rasiana ri tena naissengi jai tau pambalinna. Makase're, waktu bajika mae ri ga'deanga antu ri antarana tettek sampulo se're sanggenna tettek se're ri alloa siangang tettek annang sanggena tettek sagang tuju nasaba' beru inji kanreangna ripallu. Makarua, ammake bauna kanreanga solanna ritandui taua nabauki kanreanga anjari kullei naballi kanreanga nasaba nangaiki bauna. Makatallu, biasana anjo sodayya lammoroki na tiokka nasaba' ano sodayya tena kulle napalannyaki turerea jari miminasai pamballai ammaliki lagi inungang pangumpukang.


Jenis bisnis ri masa pandemi sekre anne kulle katte lakukan battu ri ballak bahkan sebelum era new normal berlangsung. Sikuntung jenis kemampuan freelance iareka tenaga lappasak yang cukup niboya boya ri era new normal anne iamiantu desainer grafis, penulis artikel sanggengna copywriter.
Hal anne tena na lappasak battu ri semakin naikna pelaku bisnis online ri masa kamma anne. Untuk memasarkan produkna, pelaku bisnis online pasti membutuhkan pengemasan siagang branding yang bajik agar kulle menarik minat konsumen. Kanjomi pelaku jasa desain grafis kulle meraup keuntungan.
Branding produk yang menarik kulle nimulai siagang pengemasan yang cantik, bajik battu ri segi logi iareka kemasan produk. Sedangkan untuk memasarkan produk, nibutuhkan penulis iklan yang tena biasa.


Olahraga maraton nibutuhkangi daya tahan paling tinggi. Punna sementara allari, otot jantung biasana bekerja lebih terasa. Mingka, mange ri tau lekbaka mengalami serangan jantung, otot niaka ri jantung akan mengalami kapanrakan. Akibatna pangompang cera’ mae ri iangasengna kalengta tena na maksimal. Punna jantung ni paksakang untuk terus menerus anjama terasak, kamampuanna jantung untuk makkompa cera’ siagang iramana jantung kulle terganggu. Kondisi kamma anne tantu akan membahayakan nyawa. Jarak lari maraton niak appak rupanna assisala-sala jarak tempuhna, kulle ni kana lari maraton tergolong olahraga battalak ni bandingkan cabang olahraga maraengna. Peserta lari maraton parallu niak kebugaran ni bandingkan stamina kassa. Olahraga anne termasuk olahraga ekstrem.


Nia' lima pamantangang wisata alam ri Bogor lammoro'ki siagang kulle ri kunjungi taua ri liburanga siagang pamanakanga, Makase're, Kampong Wisata Ciwaluh anne anjari destinasi wisata punna ero' angappa rasana je'ne terjunga segar siagang abbangi ri tendayya. Makarua, Kampong Wisata Cinangneng anne rusung budaya keremae anjo taua kullei naisseng warisan budaya kammaya paje'nekang tedong, a'gallung asem, siagang annari ri anak-anaka. Anne pamantanganna cocoki piunna ero'ki ngerang pammanakang siagang anak-anak. Makatallu, Taman Meksiko anne nia' pesona siagang panorama lammung sukulen assala' Amerika gammara'ki kacinikang. Makaappa, Taman Wisata Alam Moncong Pancar anne biasana riapanjari pamantangang taua akema. Taua rinni kullei akkema ri kawasan pinus lampanga.


injo to isse pallu gollaya, pappisoloro kaminang kungaiyya, sanna empona nipare. Kamma tenaja nangganna ruang pulo manik punna ampareki kale kale. Ia tommi nakungai, na injo bahang bahanga sanna empona niguppa, na tassadiaji riballa allo allo kutae. Inne pallu gollayya, la singkamma kolak punna nasakbu tau jawayya. Mingka, assisalai punna pangkasiakku nasaba assisala golla eja nipakea. Nia passisalang kasiak golla eja ri Jawa na ri Mangkasara, injo pole ri Mangkasara bania ri kampongku. Na injo pallu golla kungaiyya ia mi injo ni pareka ammake golla inru battua ri kampogku, na punna golla eja battu maraeng, maraeng tongi kukasiak na sanna sisalana.


Niak tong Asuransi kesehatan ri luarak BPJS, nampa wattu na anne ri kantorok ku selama na pandemi sementara tena na provide asuransi swasta na, jari terpassa nakke ku alle asuransi pribadi. Kesehatan siagang kecelakaan termasuk tongi darurat toh punna niak apa apa ta. DPLK, yess sebenar na JHT siagagn JP kantor ku lekbamo provide anne. Mingka nakke erok ja jumlah na signifikangi punna toa meka, jari nakke ku alle mi tambahan todong. Lindungi masa toa, iyaa todong darurat toh?. Nampa bulaeng, lalang beberapa taung terakherek anne, punna pas ulang tahun erok kado apa battu ri keluarga, agang, bayuang, nakke ku jawab ki bulaeng.


Dilan 1990 nikana pileng drama roromantisik Indonesia ri taung 2018 antu ni pareka ri Fajar Bustomi siagang Pidi Baiq. Anne pilenga ni angkak battu novelek Dilan : Dia adalah Dilanku Tahun 1990 na pareka Pidi Baiq ni bintangi ri Iqbal Ramadhan siagang Vanesha Prescilla. Antu ngaseng tau niaka ri lalang pileng niak tong Farhan, Ira Wibowo, Tike Priatnakusumah, siagang niak tong idola JKT48, Adhisty Zara, Ridwan Kamil, antu wattuna rilisik anne pilenga anjari Wali Kota Bandung, minawang tongi ri lalang pileng daeng na Vanesha , Sissy Priscilla, anjari tau ammicara lalang pileng siagang sakrang na Milea lompo. Syuting na ni parek ri tanggal 26 Juli 2017 nampa lekba ri 2 November 2017. Syutingi ri rua kota , antu mi Bandung siagang Jakarta.


Nikioki Jojo ri manggena, nisuroi goncengi mange ciccinik bulutangkis ri ballakna agangna manggena nasabak biak wakkilikna Indonesia antamak ri final, sikekdek mami lang guppa medali bulaeng. Battumi anne caritana ri ballakna agangna, ternyata anu loe dudu tau dende ciccinik, lakbiringi pul joka ballakna njari mantang tommi anne Jojo, terpaksa cicciniki tongi ka manggena nasuro tayangj kalengna. Anjo atlet akkarenayya arengna Taufik Hidayat, anung rungka kinja dende nampa kapang 20 taung nampa antamakmi ri final, lekbaki riolo ranking sekre dunia. Tena sallo, rua set ji akkaren, ammetai Taufik Hidayat. Jago emmang tongi towwa akkarena apalagi punna smeshki odende tenamo naissengi anjo ewana la ngurai. Battu kinjomi anne Jojo nangai dudu Taufik Hidayat, punna biak bukutangkis nampa Taufik Hidayat akkarena, ia ji riolo mange kioki manggena aklampa cicciniki.


Ridho punna moterekmi battu ri sikolanna, nisuro mi antu mange nganre nampa sambei baju, mingka tena na pilangngeri. Langsungji antamak ri kamarakna akkarena komputer. Anne ammakna eroki na isseng apa nagaukang anne ri kamarakna na biasa karuengpi suluk, anjo pole mangena ji angnganre. Njari sekre wattu natoaki apa naparek anakna. Ternyata anu balu’-balu’ dende, jai kamma chip game nabalaukang ri youtubena, wattuna niciniki sikura followersna, ta’billeki matanna ammakna, niak sisa’bu lakbi. Anjomi ngurana Ridho punna nisareangi doek balanja ri ammakna, sanging nakuaji tea maki ammak, niak kijai doekku. Anu loe pale doek na guppa battu ri youtube na dende, langsung mami rannu ammakna nasabak anakna ammatu-matumi boya doek.


Appasang tratag (tenda), tarub, tawuhan, kembar mayang siagang anjo ngaseng printilan printilan dekorasi ak buntingan nga. Pingitan, calon bunting burakne siagang calon bunting baine tena na ni paboleh sikbuntuluk. Punna riolo calon bunting baine tena kulle mae ri kamae kamae, sikbuntuluk rampik ballak ka poeng tena na kulle. Tujuan na bede barak kulle ni hindari bahaya, siagang ni jaga kesehatan nga siagang kecantikan nga, namppa kulle tong anjo rampik ballak ka siagang tamu tamu aa ngaseng pangling ki na cinik punna allo na mi akbuntingan nga. Mingka kamma kamma anne niak mo ni kana Video Call. Anjo poeng biasa calon bunting baine aa biasa dakke mi allo na nampai cuti anjama.


Otot-otot ka kulle na jagai stabilina kalea akkarena Bola Gym. Mempo ri rateanna bola gym ka na butuhkan otot dongko' ka na battang na kulle na jaga seimbang na bola ya. Punna ri pantama bola gym ka ri a'raga ta baji' ki na bantuk postur kalea. Kasia' na bola gym ka poe ri a'raga ya kulle na salewangngang dongko' ta na tulang ri boko ta. Bola gym baji' dudui punna niak garring dongko' ta. Ka punna a'giok ki ri a'raga ya anjo bola gym ka na dukungi dongko' bagian rawa ya. Inne mi anjari salah se're alasan angngapa Chiropractor na ahli terapi fisikka na sareang solusi a'raga siagang bola gym ka.


Lalang na kejadian 6 : 4, Nefilim ni gambarakangi anjari keturunan na battu ri “anak anak Allah” siagang “Anak tau baine”. Singkat na, kulle anjo ngaseng Nefilim anne antu asli na hasselek battu ri perkawinan na malaikat siagang tau, namoa niak antu ak pendapat anjari sosok baine nomorok sekre kana iyaa mi antu niak ri boko na legenda sosok Zeus, Odin, Thor, siagan maraenga poeng. Lilith ni tappak ki anjari sekre tau baine nomorok sekre antu ni pareka ri Tuhan (sebelum na Hawa / Eve) lalang mitologi Yahudi. Menurut na Talmud Babilonia, Lilith ni pacinik kan anjari sekre roh kegelapan antu ap punnaya hasrat seksual antu tena na tekendali. Anjo mi harusuk waspada punna katte antu burakne single nampa mantang kaleng kaleng ta, kah kulle anne Lilith na intai ki.


Sanggenna anne alloa, ballak Gadang khas Sumatera Barat jai kijai niguppa ri anne provinsia. Ballak Gadang atau biasa nisa’buk ballak godang iareka ballak adak Minangkabau. Ornamenna anne ballaka, jai todo’ kulle niguppa ri lakbiring iya ngaseng daerah Indonesia, nasabak kulle nikua niak ngaseng ballak panganreang Padangna, ri Mangkasarak, Jakarta, pokokna ia ngaseng kotayya ri Indonesia. Anne ballak adaka bentuk cappa’ paraparana ciduki kamma tanru’ tedong. Riolo anne paraparana niparek battu ri bahang iju’, kullei attahang sanggenna appulo taung. Mingka kamma-kammayya anne jaiki tau nasambeimi paraparana ammake seng. Ri dallekangna anne ballak adaka biasa jai ukirang ornameng motifna akarak, bunga siagang raung. Nampa ri bageang pantarang nilapisi siagang bulo.


Kamma-kamma anne ka jai anne Balla kanre na hotel a’boya inne jamang Koki ya. Apa poe Punna sallomi anjari Koki jai mi pengalamanna anjama ri kamaeang, gampangi tau a’jama Koki a anggappa jamang. Anjo ri kana Koki jamang na a’pallu kanre-kanreang ri dapuru ku a’pare’ kanreang nyamang . Macam-macam tongi kanreang kulle na pallu punna anjari Koki taua. Koki poe kulle pi na issengi jai bumbu-bumbu na resep kanreang ka anjo memang tuntunanna a’pare paballi yang battu ri balla kanrea na hotele ka a’kasia’ puas ki nampa na ngai poe kanreang na yang na pare’ Koki na, mingka kullei battu poe paballi ia jai mange ri balla kanre tampa jamanna. Koki kulle a'pare kanreang Nusantara, Chiness, Western sanggeng na timoro' tangngah.


Anjomi na jai ustaz lakbu janggo’na nasabak nikuai sunnahna Na’bia. Pila’ lakbu pila’ bajiki sollanna kammai bedek niak malaikat akgentung, na barakkaki. Nakke riolo mallaka surang tau lakbus janggo’na, mingka lekbakku bunting, anne buru’nengku napalakbui janggo’na nasabak sunnah. Njari la kuapami, tena kulle kunyarang ka anu bajikji. Kutarima tommi mange punna lakbui janggo’na. Kinne nakkeji pole pisangkai punna eroki napolong sikekdek nasabak mara’-maraengi kucinik. Antumi todo’ teaki ciniki taua battu ri pantarangannaji saja. Paralluki issengi bajik-bajik rolo’, punna pantaranganna ji nicinik biasa anu bajikji lalangna mingka takkala tenamo ningai. Kammami anne nakke anu tala kungaiji awalna mingka kinne kungai dudumi tau lakbua janggo’na.


Niak musibah wattu na mantung payung se're TNI ri Bandung, Jawa Barat kejadian na ri tanggala 10 November 2022 niak anggota TNI angkatan udara mantung ri tinggi na 1.600 bangkeng. Anne kamma-kamma ya anjo anggota TNI a le'ba ka mantung battu ri mantung payung baji' mi bangkeng na kulle mi a'jappa sike'de. Ri kanai anjo anggota TNI sadar ji nampa stabil na erok ri operasi bangkeng na inta. Na kana Gunawan, Kapen Kopasgat, anjo prajurit na ri rujukki ri balla garring lain ri RS Salamun battu ri RS Sentosa Bandung Central, jappa Kebon Jati. Na kana ri timbangi korban ri baliki battu ri dottoro Spesalis na korban ka.


Pammallianna make cara langsung / offline artina calon panontonga ammali tikek bioskop langsung ri tampak na. Manna mamo ammali langsung inji, cara ammali na anne ni gai inji kah biasanna niak inji promosi atoka niak di tampak na langsung ji anjo pileng erok nacinik. Maraeng anjo, ki malli tikek langsung artina tena na ki gappa biaya tamba na poeng. Anne carana punna erokki malli tikek langsung ri bioskop ka. Ki parissai rong tatte siyapa anjo pilenga erok ni cinik, lampa maki mae ri bioskop erok ni lampaia. Antri maki ri loket / tampak ammali tikek, ki pile mi juduluk na pilengna siagang tatte siyapa erok ki cinik anjo pilenga, punna lekbakmi sinampe anjo tau baluk tikek na na poang ki ulang apa erok ni balli siagang tatte siyapa erok ni cinik anjo pilenga, punna cocok mi ki bayarak mi .


Niak agangku arengna Edi, anne Edi nangai dudu akkumpuluk sigompoang siagang agang-agangna ngaseng. Ri allona aha’ka akkioki issedek mange ri tampak wisata Pantai Marina. Anne Pantai Marina kulle nikua tampak wisata nomorok ruayya ri Bantaeng, lekbakna Pantai Seruni. Taung 2017, tamu battua kinne niak 200 rombongang akbangngi battu pantarangna Bantaeng. Anjari todoki salah sekre tampak paling erok nibattuai tau bantaeng battu rayayya. Luaraki tampakana siagang kulleki ammekang konjo. Nasabak tena mentongji niak kuparek njari kupaiyoiji. Naallema ri ballakku, naikma ri otona, niakmi tallu agangku lalang. Battuna ri Pantai Marina sitojengna lekbakmo assewa sekre cottage, pakbangngiang niaka ko’langna, rua kamarakna siagang kulleki akkelong-kelong. Nakke kukareka la mangetaji akjappa-jappa cinik-cinik tamparang ternyata sanging makkalak tojekji taua nasabak serui ka kulleki akkelong-kelong.


Kulle tongi a'raga na jaga masa otot ka na baji' ki poe otot ka. A'raga kulle na kurangi stress ka na bantu tongki tinro tena ri bagadang. Punna a'raga ki jai cara na kulle na tunu lemak ri bantanga anjari tena ri battala dudu. Kulle tongi a'raga na jaga masa otot ka na baji' ki poe otot ka. A'raga kulle tongi na pala'bu umuru' ka, ka punna sarringki a'raga kulle ki na bellai battu ri garringa. Sikamma garring Diabetes, garring Jantung, garring kanker na obesitas. Punna a'raga ki jai cara na kulle na tunu lemak ri bantanga anjari tena ri battala dudu.


Rasulullah Shallalahu Alaihi Wassalam terbukti mi kulle na pimpin sekre bangsa antu awalak na terbelakang siagang tak pecah belah, anjari bangsa antu maju mi, antu bahkan kulle na kalahkan bangsa bangsa lainga ri dunia anjo wattu aa. Afzalur Rahman lalang Ensiklopedi Muhammad Shallalhu Alaihi Wassallam anjari negarawan na ungkap kan, lalang tempo kurang battu sekkre dekare, Muhammad Shallalu Alaihi Wassallam berhaselek na gappa berbagai prestasi antu tena na kulle ni siagangi pemimpin negara lainga. Anjari tau akkuasa, Muhammad Shallalahu Alaihi Wassallam lekba mo na sare sumbangan luarak biasa mae ri bangunan filsafat politik siagang praktek pemerenthan na riolo anjo wattua.


Anjari tau pemrograman antu pemahaman na dangkal mae ri komputer kuantum singkamma nakke. Misal na niak 4 kartu antu tak tutup na niak battu ri Jack, Queen, King, siagang Joker. Program antu nakke ku tulisik ka barak kulle na buntuluk niak na Joker ka ri komputer klasik ka kulle na parallu kan 1 sanggeng na 4 langkah barak kulle akhere na na buntuluk Joker. Program antu na manfaatkangi komputer kuantum ka antu na parallukan ji 1 langkah. Coba permainan kartu na rinne : Quantum Card Test - IBM Q - US . Bayangkan mi nakke kulle ku tebak angka CCV kartu kredit ta katte labbi tippa ammake komputer kuantum.


Kanreang italiayya jai kacinikang ri Indonesiayya. Manna ri restoranga, kafea, siagang ri ga'dea kullei kacinikang. Pirang kanreang italiayya nirupai ri duniayya siagang ri indonesiayya antu rikana tiramisu, pizza, pasta, siagang lasagna. Nia' alasangna anggapa rikana kanreang italiayya anjo jai tau ruppai. Kanreang italia tena na sawala' ripare, gampangi niruppai, singkamai sushi ri jepanga jai tau angaiki nasaba' gampangi niruppai. Contonna pizza, gampangi ri balli, gampang tongi ripare' ri ballaka. Alasang maraeng kanreang Italiayya jai tau anggai nasaba' panggaina anjo assala'na kanreanga. Punna akkanaki siagang tau italiayya, tena nabella-bella antu pembahasanna ri budaya siagang kanreangna. Bahang kanreangna italiayya gammara' tongi, nasaba' bahagna asli ri italiayya siagang terkenalki ri ngasenna duniayya seperti kopi, wine, keju parmesan, siagang jamur truffle. Sate kere anne kaccinikaang wattunna Indonesia ribunduki.


Jawa tangga anne salah se'rena tujuan wisata ri Indonesia. Ri jawa tengah anne jai jenisna wisatayya, akkaramula ri wisata alam sangenna sejarah nia' rinni. Annikmata wisata ri Jawa Tangga tena na lengkap punna tena ammake transportasi khas daerahna gammaraka. Nia' pirangna transportasi bedayya ri Jawa tangga kullei anjari daya beso'na wisatawanga. Punna mae ri Candi Borobudur kullei nacini' Oto Antik VW ripake anjari kendaraan rinni akkaramula ri 2017. Oto antikka anne bedana anjo warnana tarrangi contohna warna eja siagang orange kapna ta'bukkaki. Paccinikang anne kulei anjari pilihanna taua annikmati segarna udarayya ri Candi Borobudur. Punna ero' ammake anne Oto Antik VW, tau rikenai balinna talluratu' limampulo ribu sanggenna se're juta.


Ri antara loe jenisna inung-inunganga, tenamo betai pangngaingku mange ri jeknek mineralka. Punna mangea angnganre ri restoranga, jeknek mineralji sanging kupassang, selaing ka lammorokji ballina, loe todo’ pole kabajikanna. Apalagi ri kammayya anne cuacana, loe pirus kulle nataba kalengta, mingka punna angnginungki jeknek mineral kullei nacegah anjo pirus siagang bakteri lalang kalengta. Natambai sisting kakakbalanna kalea sollanna tena natabaki garringa. Untuk tau teanang, bajik tongi punna  nginungi jeknek mineral loe-loe, solanna tena niak cerak akgumpal lalang biasayya naparek prematurki anak-anaka lassuk. Kabajikanna jeknek mineralka pole kullei nakurangi resiko tau ammoterang nasabak garring doke’. Njari parallu mentongi taua nginung jeknek mineral 8 galasi tiap allo.


Pete iareka salah sekre gangang biasayya nakanre tau Indonesiayya. Anne ganganga memang loe nikanre langsung atau biasa nitambai lada cobek. Pete loe todo’ niolah atau nicampuruk siagang bahang maraenga, kammai tumisik tempe nicampuruk pete, sambal pete, sanggenna nicampuruk ri kanre eroka nisanggarak. Mingka loe tongi tau iareka teai angnganre pete nasabak bottoki bawayya punna lekbaki nikanre. Punna takmeaki pole, pasti niak bau’ maraeng. Anjomi na niak tau tala nangai nganre pete. Loe penelitiang akkuayya pete niak kandungang senyawa triptofanna siagang proteing. Anjo kandunganga napareki bedek taua tena na tegang siagang kulle napalanynya stres atau depresi. Badan Pangan dan Obat Amerika Serikat (FDA) naguppai kua pete kullei nakontrol tekananga, iyaminjo kullei nacegah hipertensi atau tekanang cerak tinggia siagang nacegahki nitaba stroke.


Punna allo Sattui, nipasangi anjo net bukutangkiska ri sikolayya nasabak jai fau akkarena bulutangkis punna Sattui. Fitri na erang ngasengi rake’na, niak kaoang appa’ na erang nasabak lekbakmi apparek janji surang agangna ngaseng untuk akkarena bulutangkis. Sitangnga jang ngi attayang niakmi battu sekre agangna, nakuai anjo ruayya tena anjari karena ka sekre guppai mens risubangngi nampa anjo sekrea salah tinroi, battalaki na engka’ limangna. Njari akkarena tommi anne Fitri surang sekre agangna sanggenna jai songokna suluk. Tena sallo battui Romi surang Adi erok todo’ akkarena. Njari appaki akkarena ganda campurang, nakioki pole sekre agangna anjari juri. Sanna bajik pakkasiakna Fitri lekbakna olahraga, sinjanji pile surang anjk tallua agangna sollanna kullei akkarena issedek allo Sattu ri dallekanga.


Marang na injo, inne untia sanna bajikna anjari sumberek energi, iami injo bajiki nikanre punna lamae tawwa olahraga. Apa pi pole punna lekba tawwa olahraga, na inne untia bajiki ampaminro injo energi kuranga ka nipake olahraga; pore tongi inne untia, appaka gassing buku, na nia kandungan kalsium na, manna tena na loe mingka sanna bajikna ri bukua; Kaminang bajika, ka inne untia nia Lektin na, iami injo kandungan akkullea antahangi pakalompoanna kankerka; maraeng na injo inne untia baji tongi ancegah in darah tinggiya iareka hipertensi, na bajiki na stabilkan ceraka ilalang kalea. Na inne untia pole, sanna bajikna nipake ri eroka diet iareka appanaungi battalakna.


Salalauak siagan Luti Gendang. Nakke lahirik siagang lompo ri Jawa, tepat na Sidoarjo siagang Jombang. Mingka, ri taung 2016 sempat setahun ak rantau ri Batam. Nampa di rinjo ma ni pasibuntuluk nakke siagang Salalauak siagang Luti Gendang ni mulai hahahaha. Salalauak isseng ngapa punna nakke niak wattu ku senggang ri rinjo, nakke sanging sengka ka ammalli anjo anne kanre kanreang nga. Nampa lekba na anjo nakke moterek ka poeng ri daerah ku ri ballak na tau toang ku ri Jawa Timur, nakke sannak ku kerokki na anne. Salalauak antu punna rasa gurih siagang Jukuk, nyamangi. Bantuk na bulat bulat caddi jari punna ni kanre sikali hap ji.


Peringatan na Maulid Nabi Muhammad SAW ri taung-taung na anjari khas na mi ri parekang acara lompo jai ri daerah ri Indonesia. Sikamma ri daerah Sulawesi selatan. Anjari adat na tommi ri gaukang acara Maulid Nabi Muhammad SAW. Ka anne allo na Maulid ka anjari allo lassu na Nabi ta Nabi Muhammad SAW. Ri parekang mi jai kanre kanreang nampa ri sareanga ri tau maraenga na kle anjari barakka. Anjo kanreang na biasa na bayao, lauk-lauk sikamma jangang na juku siagang songkolo ri pantama ri panteng. Ri jai masigi poe ri peringati anne Allo Maulid Nabi Muhammad SAW taung-taung na.


Nia sekre wattu, nakke lekbak akbagadang na pakamma accinik-cinik tau golok, subuhna pakinjo terlambatka ambaung assambayang.
Ri barikbasaka ammakku na pabaunga ka anjo gas LPG  na ri dapur lakbusuki, jari nakke aklampa ri pangkalang ambaniya untuk angisi ulang tabung gas.
Battuku mo ri pangkalang tabung, ku sambai mi tabungku anjo kosonga siagang niaka bonena.
Sanna ku ukranginna riolo harga tabung iami antu sampulo sagangtuju sakbu rupiah, mingka ri kammayya anne naikmi hargana anjari ruampulo lima sakbu rupiah isi tallu kilo.
Anne gas Lpg sannak pentingna mae ri kalangsunganna tallasakna ibuk-ibuk ri pallua. Manna mamo hargana biasa naik mingka sikikdi ji angkeluhkangi ka anjarimi kebutuhan allo-allona


Angklung antu mi alat musik tradisional asli battu ri Indonesia, tepat na ri Sunda, antu ni parek battu ri pipa pipa bambu ni sikko lalang sekre bingkai siagang ni getarkan ngi barak kulle na pasulu bunyi bunyi lalang susunan 2, 3, sanggeng na 4 nada. Angklung termasuk alat musik perkusi lalang klasifikasi idiofon tabung siagang multitonal. Catatan historis na tunjukkangi kana angklung lekba mo niak ri masa kerajaan Sunda, antara abad ke 12 sanggeng na abad ke 16. Mingka bantuk primitif na lekba mo ni pake lalang kultur Neolitikum sanggeng na awal penanggalan modern, sanggeng na angklung nikana bagian battu ri relik pra Hinduisme lalang kebudayaan Nusantara.


Anjo ri kana Dusun semilir Semarang, Jawa Tengah. Anjo tampa’ wisata yang jai karenanna, niak penginapanna, wisata kanre-kanreang na , jai tampa’ foto na sanggeng na tampa’ balanja na. Harga tiket antama na lammoro ji ri Dusun Semilir Semarang battu ri Rp. 30.000 sanggeng na Rp. 90.000 ta’gantung ri fasilitas na ri gappayya harga na. Khas na anjo Dusun Semilir Semarang niak perosotanna warna-warni anjomi na pare’ jai daya tare’ na masyarakat mange liburan apa poe ri ana'-ana' ka sanging na ngai na anjo Dusun Semilir ka. Ri anne tampa’na Dusun semilir Semarang. Nampa lammoro ji tiket antama na na kanreanna lammoro ngaseng ji.


Kammami kusakbu riolo, contonamo coto iami antu kanreanna tau Mangkasarak nia mi ri masana rajayya, iami antu Kerajaan Gowa. Ingka, nia tompa pakgaukang lompo na kulle nirasa masarakaka. Injo pole, bone-bone lalannaji, na punna assing porea nikanrea ri bija pammanakanna rajayya. Injopi ri taun 1900anga na mulaimi nia pabalu coto ri sikamma suduk suduk kotayya, kammami pole pabalu pallubasa, konro, na sup saudarayya. Inne warung-warung pangnganrean baji na cocok punna kari-karoai tawwa. Sanna libana tassadia, lekbana nipesang. Nia memangmo pole katupak tassadia ri mejangan punna ri pabalu cotoa, na bayao punna ri Pallubasayya. Ri kamma-kammayya inne sannami loena pabalu kanre tradisionalka inne.


Maka ruana, na tena nakodiki inne seafod ka, iami injo: nitambai pocak lemo punna nipallu iareka punna lakikanre injo seafoodka. Injo kandungan vitamin C ri lemoa la ambali injo kolesterola jahaka ri seafod. Apapi pole, na tamba assipa inne seafodka punna nia kacci kaccina. Injomi punna ri Mangkasaraki nganre seafod biasai injo doanga nipassilonyangi naung rurung raca taipa iareka campuran lemo na cekla. Kulle tongi pole, loe ni rampai iyyangi. Tantumi na tambai na napassipa kasiak seafodka, napole akkule injo rampa iyya kulle ambali injo kolestoral jahaka; kulle tongi pole niusahakan na punna nipallu injo seafodka tena ni sanggara, na bajikangngangi punna ni pallu, nitunu, iareka nisaungi.


Riolo katte wattunta anak-anak sannangki punna akkarenaki kamma olahrha manna ri dallekangna ji ballaka. Kinne anak-anaka sanginna mamo HP ji nacinik-cinik sanggenna lompo. Riolo katte akkrena maki anjo bulutangkis ri dallekang ballaka, akkarena maki kasti ri sikolayya, akkarena maki lumpa’ bella surang agangta ngaseng. Anjo kammayya tala kulle ni kaluppai sanggenta lompo. Niu’rangi tarrusuki nasabak sanna’ rannuna riolo anak-anaka akkarena sambil olahraga. Kammayyaji anjo parallu ni paissengangi anak-anaka kinne sollanna tania HP ji bawang naciniki tojek, kuota ji napilakbusi, tala niak maraeng nagaukang, HP ji bawang battu bari’basak kijai sanggenna bangngi, attinropi nampa nalappasaki anjo HP na. Sebenarna tena tonji nang ngapa iyya ka jai tonji kabajikang kulle niguppa, mingka punna injo tarrusuk, pammari.


Punna niak maki ri pintu gerbang na Bantimurung ri dallekanna anjo niak patung palla-palla lompo ri rateanna gapura je’ne naung bantimurung tena sallo ri gappa tommi patung monye’ lampo ri cini. Punna le’bami ri lewati anjo patung palla-palla ka na patung monye’ lompoa boya maki ri dallekang poe parkiran mobil na oto. Le’ba ta parkir jappa-jappa maki sike’de nampa ri gappa mi loket ammali karcis na, harga karcis na je’ne naung Bantimurung lammoro’ ji sikamma Rp. 30.000/ tau. Jappa maki poe ri dallekang niak petugas na yang scan ki karcis ta ri pintu antama na Bantimurung. Punna le’ba mi ri scan karcis ta kulle mi ri cini pemandanganna anjo Bantimurung kabusu yang gammara’ na cini matayya.


Sebelum laga kontra swiss, Cristiano Ronaldo lekbakmi ni terjang isu tena na gakga. Ia ni anggap tena na hargai sang pelatih, Fernando Santos. Sabak kamma mi anjo, isu maraeng pung mulai muncul wattu Santos mencadangkan Ronaldo ri babak 16 lompo. Cr7 ni anggal tena na paduli siagang akhirna ni cadangkan. Mingka, Santos na bantah berita anjo sumpaeng. Ia akkana mencadangkan Ronaldo simata sabak taktik. Tena niak masalah. Niaka paling luar biasa, manna mencadangkan Ronaldo, Selecco tetap kulle ammeta atas Swiss. Tena na tanggung-tanggung anak asuk Santos berpesta 6 gol mae ri lawang Yann Sommer siangang hanya kulle balasak sekre gol battu ri Swiss.
Lekbakna laga ni karenai, Ronaldo akhirna ni pantamak pung ammoterek apparek panggaukang. Ia tertangkap kamera na bokoi lapangan lakbi riolo battu ri urang-urangna sementara akrannu-rannu sabak lolosakna timba antamak perempat final.


Sebenarna manggeku cukup carakdem untuk anyungke usaha mingka ka sannakmi terlalu nyaman siagang jamangna siagang niak sikuntung pertimbangan mangka ia tena na lakukan. Tautoaku tena ammarinna ngajarak mae rinakke, katte harus nakgalak doek punna niakmo takkumpuluk untuk nipare tabungan. Paling tena nangai nikanayya nginrang, paraikatte niajarak untuk selalu niak tabungan manna taksikikdi, untuk kaparalluan tiba-tiba iareka untuk liburan ri masa cuti anjama. Kammami anne ajaranna ri ballam sabak manggeku iamiantu sekre tau matang setia perencanaan lalang rumah tanggana dengan bajik.
Tallasaku selalu aman na nyaman, tena lekbak kupikkir hal hal tentang doe. Setelah lulusu kuliah pung nakke langsung angguppa jamang ri perusahaan cukup lompo. Kakangku na andikku pung assingkamma siagang nakke.


Umma’ islam malabbirika makkanayya ata mae ri karaeng  Allah ta’ala, siagan ma’areng ummatka mae ri Nabbita Muhammad SAW. Alhamdulilah Siratang ngaseng maki sukkuru mammuji mae ri Karaeng mappajaria ,Karaeng Allah SWT, saba sikamma pammujia anne alloa nia’ngasengi napatang Allah ta’ala, karaeng assareaki dalle’ majai, siagang karaeng sannaka malabona, Malabo ampammopporangi atanna battu risikamma dosa lebba nigaukanga ia allaloa angngerang kakodiang, gau ammaraki mae ribatang kalea. Kamayya poeng tena todong ki takkaluppa assalawa siagadang appasalama mae rijunjunganta nabbita Muhammad SAW, Nabi patteteang pammasena Allah ta’ala mae ri katte ngaseng. Dasi na dasi sikamma salawatta mae ri nabbita insyaAllah la ajjari saksi ri Allo ribokona Allah ta’ala.


Tena na singkamma anak-anak maraenga, Ribka Sugiarto lakbi napilei ciccinik pilleng punna niak wattunna. Pila’ nangai pole punna segang ngasengi agangna ciccinik. Napaui Ribka kua biasana allo sattu siagang aha’ loe wattunna. Daripada mangei akjappa-jappa napilakbusi doekna, bajikangngangi punna mantangi ciccinik pilleng siagang urangna. Punna jai wattunna, lalang siallo kullei cinik tallu pilleng. Pilleng paling nangaia iamintu pilleng drama kullea pakarruk tau, loe todok nacinik pilleng Korea ka memang kamma-kammayya anne bainea ngaseng sanging pilleng Korea naciniki. Punna Ribka bosangi nakasiak ciccinik ri DVD, sisikali mange tongji ri bioskopka accinik pilleng beru siagang tongi urangna. Anjo naparek punna awwww niak wattunna.


Niak sekre telaga napammantangngi buru’ne gammarak arengna Awang Sukma. Carakdeki anniu’ suling siagang nangai akboya jangang-jangang. Wattunna sementara akboya jangang-jangang, attinroi.m ri binanga. Tena sallo niak sa’ra nalangngerek sitojeng niak tuju bidadari akjeknek ri anjo binangayya. Anne Awang Sukma mange nacinik cokko-cokko namoa naso’boi sekre bajunna, njari anne bidadari niallea bajunna galisami ka tena kulle moterek ri kayangan. Njari natarima erona Awang Sukma sollanna mantangi anjo bidadaria ri ballakna. Buntingi anne ruayya nampa niak anakna arengna Kumalasari. Tena sallo anne bidadariya naisseng kua riolo buru’nenna ji cokkoi bajunna sanggenna tena kulle moterek mange ri kayangan. Njari nasabak dodongi, anne bidadariya naerangi anakna moterek mange ri kayangan.


Appiwalimi Daeng lmang angkananya, teamako akkana-kanai andik, sannang. mako ka ia memang tommi anne kujappa-jappai. Punna mate sallang Daeng Basoknu nuerok tonja ri nakke. in inakkepa sallang annikaiko. sitabangi a’bica-bicarana na patettemi cincinna bainenna I Baso, na tappa tukgurukmamo seng naung ri siringa. Baklalo ammentemmi ia Ia naung anngallei cincinna. Nakanamo Daeng lmang,  ammentengi andik, inakkepa naung anngalleangko cincinnu. Na naummo Daeng Imang, nasungke timungang rabbanga. Nusungkena Daeng Imang anjo rabbanga tappa tabbassik mami kurungang bassia, tattappasakna Daeng Imang antan1a ri bassik-bassikang bassia siagang tamakkullemi assulu’. Nata’baring-barimmo Sombaya antayangi tuang kalina manna Daeng Imang tena tongi emmoterek. Apaji ammuko kamma anjo kalennami sombaya mange ri balla'na i Baso.


Anne kitab Al-qur’an ka ta' bagi ri lalang 114 surah segang setiap surahna ta'bagi ri lalang beberapa ayat. Ri mulai battu ri Surah Al-fatihah sanggeng na surah An-Nass. Ayat pertama na naung anjo Surah Al-Alaq ayat 1-5 punna ayat terakhir naung ri Al-qur’an anjo surah Al-Maidah ayat 3.Tau Islamka napercayai punna Al-Qur'an ri firmankan langsung segang Allah Ta Ala ri Muhammad melalui Malaikat Jibril, sikede' demi sikede' selama 22 taung, 2 bulang dan 22 Allo atau punna ri kira-kirai selama 23 taung, ri mulai dari tanggala' 17 Ramadan. Al-qur’an natappaki tau Muslimka punna anne kitabka ri panaung segang Allah Ta Ala, yang ri panaungan melalui nabi Islam Muhammad.


Niallei battu ri bo’bo’ Awas Tayangan Televisi taung 2013, telepisi kulle nasareangki kontribusi napabajiki paissengangna taua, mingka kulle tongi napakodi etikana taua. Telepisia kulle memang natamba paissengangta ri iya ngaseng bidanga, napatimboi kreativitasta siagang kulleki gampang guppa kabarak, kamma apami intu kakariang ri linoa, kulleki ciccinik piala dunia tau olimpiade. Mingka lalang ri katallasangta, anne telepisia jai tongi kodina punna nipikkiriki. Paralluki carakdek nipilei kemae bajik nicinik kemae tala bajik nicinik, apalagi punna niak anak-anak ri ballakta. Nampa biasa punna niak maki ri dallekangna telepisia kuttu maki jamai anjo jama-jamang maraenga. Kuttu tommaki nganre, tinro, pokokna iyya ngaseng nikuttui punna takkala ciccinik maki.


Pakdakkang dakwah anne mi awala mulanna Keteladanan Nabi Nuh As. Najiyullah Allah ang-ngangka anjari Nabi siagang Rasul ri wattu umuruk na 480 taung. Maa Syaa Allah, umuruk si kamma anjo loe na Allah ansare inja tallasak. Kamma mi anjo teaki passia-sia I tallasak nasareangki, gunangna untuk hal kabajikan. Allah Ta’ala ang-ngutusuk Nuh As untuk  accaramh siagang akkiok kaumna tarlanjuruk lekba anyembah berhala. Berhala niaka ia tonji appare siagang ia tonji assomba. Nauzubillahi Mindzalik, Nabi maka tallu anne anggupa tugasa kusus battu ri Allah untuk akkiok Darmasyil siagang ummat na untuk anyombah Allah SWT siagang na bokoi berhala-berhala sumpaeng. Nai anjo Darmasyil? Ia katurunan Adam maka Appa, ia ni kenal sebagai raja Karri/sekkek ri masana.


Anjo juku Lele gampangi ri isseng ka anjo kalenna licin na la’bu kelnna. Niak tong kumis la’bu na juku Lele a ri tanja na. Anne juku Lele a jai tau kanre ki ka annyamangi kasia’na nampa gampang ri pallu kulle ri sanggara kulle tongi ri tunu. Lele tena ri gappai ri je’ne ce’la na laut. Kecuali juku Lele (manyung) ka bedai purinanna anjo Ariidae. Manna anjo lelea kulle ji hidup ri got, selongang ri je’ne ra’masa ka lainna. Anjo lelea aktif ri allo bangngi ji. Punna patang allo anjo juku Lelea sannang ji ri tampa’na. Anjo e lele ki ri pantama’ ki ri kolam-kolam na tampa’-tampa’ jai je’ne na guna na anjo Lele ka na kanrei anjo jentik-jentik na nyamukka manna na berkurang.


Memang nyamangi punna niak jama-jamangta ri kantorok. Pertama angguppaki pasilitas untuk anjama, niak komputer atau laptop, printer, karattasak, potolok, iya ngaseng nipakea anjama. Anne nipasadiangki sollanna kulleki anjama bajik-bajik na bajik tong asselek niguppa. Maka rua nassana mi iyya ki naparek disiplingki. Nasabak mustiki antamak ri kantorok bari’basak dudu, nampa tala kulleki moterek punna tenapa narapiki jang moterek, biasa punna taniaji ri kantorok jama-jamangta, ambangungki ri bari’basak, langsung jaki pole attinro ka tala niakji passikok surang kantorokta. Maka tallu, annemi paling pokok iareka pila’ jai paissengangta. Pila’ allo pila’ jai biasa nijama, battu minri anjo nijamayya kulleki guppa loe paissengang beru. Njari loe ni isseng.


Punna mange ka siagang bijangku ngaseng biasana mange ki ri pantai a. Kulle na parampi’ hubungan bija ta ngaseng siagang totoa ta na sari’battang ta. Nyamang mentongi punna lampa ki siagang bijang ta ngaseng. Ri erang mentong mi kanre-kanreang na ri kanre ri Pantai poe anjari tena ji ri pasulu’ doe ri ammali kanreang kulle ki hemat doe’. Anngerang tomma ki karpet ka erok ri mempoi ri pantai poe. Punna sampe maki ri pantai biasana jappa-jappa maki ri sekitara’ na pantai a, akkarena kassi nampa a’foto-foto maki ngaseng. Kulle ki panjari kenang-kanangan anjo foto-foto a. seru mentong punna mange ki siagang bijang ta.


Ri taung 1975, Adam Osborne siagang agang na a'parek komputer jinjing awala ri linoa, ri sareangi areng Osborne 1. Akhirna, sejarah Laptop ri mulai siagang Adam Osborne. Ri awala muncul na Osborne 1 anjo battala na na gappai 10 kilo na ri pare khusus ki supaya cocokki ri kadera na penumpang kapala' ri'ba ka. Le'ba na karya na anjo anggappai tanggapan positif ri jai tau ri linoa, akhir na Adam Osborne na paentengi Osborne Computer Corporation. Osborne 1 ri produksi ki siagang massal ri taung 80 ang. Sanggeng na ri masa jaya na Osborne 1 kullei ri balukang 10.000 biji ri bulang-bulang na. Adam Osborne anjari salah se're paenteng pamula sejarah na Laptop ka.